eKapija | "Beograd na vodi" na novom talasu - Urađeno idejno rešenje, lokacije uz Savu spremne za investitore već od septembra 2014.\nIzvor: eKapija | Sreda, 16.10.2013.| 15:18\n"Beograd na vodi" na novom talasu - Urađeno idejno rešenje, lokacije uz Savu spremne za investitore već od septembra 2014.\nBudući izgled "Beograda na vodi"\nJedna od najzvučnijih beogradskih urbanističkih priča, projekat "Beograd na vodi", nakon decenija spekulacija, trebalo bi najzad da krene u realizaciju.\nBar tako tvrde tvorci nedavno završenog novog idejnog rešenja, koje se razlikuje od svih do sada pominjanih, i koje je, kažu, u skladu sa svim urbanističkim planovima grada. Kako je za "eKapiju" potvrdio Srđan Rupar, projektant i rukovodilac tima od 20ak ljudi koji su radili na njegovoj izradi, regulisani su svi vlasnički odnosi, pribavljeni vlasnički listovi za više od 400 katastarskih parcela i prikupljeni uslovi svih 19 javnih, republičkih i gradskih preduzeća za izmeštanje postojeće infrastrukture.\nDefinisane su parcele i namene parcela i u toku je izrada Plana područja posebne namene.\nIza projekta, prema rečima Rupara stoje Vlada Srbije i država. Izradi se pristupilo po nalogu Srpske napredne stranke za vreme predizborne kampanje, kada je Rupar, kao nestranačka ličnost, preko evropskih institucija angažovan po nalogu Aleksandra Vučića.\n"Beograd na vodi" prostiraće se na 90 hektara - od Starog železničkog do Brankovog mosta ograničen rekom Savom sa jedne i Savskom ulicom sa druge strane.\nKompleks će biti podeljen u nekoliko celina: deo predviđen za luksuzne hotele, biznis zona, zona stanovanja, sportsko rekreativni deo, zona kulture i umetnosti... Jedan od uslova koje će definisati Plan posebne namene predviđa da parcele ni na koji način ne budu 100% izgrađenosti pa će "Beograd na vodi" obilovati zelenim površinama.\nZbog visoke ekskluzivnosti lokacije i bogatstva sadržaja ukupna investicija procenjena je na 8 mlrd EUR.\nPrve parcele za investitore trebalo bi da budu spremne već od septembra 2014. godine, a "Beograd na vodi" trebalo bi da zaživi u narednih 8 godina.\nKako kaže Rupar, cilj je da se Srbija u realizaciji ovog projekta ne zaduži ni jedan evro.\n- Ovo je prvi projekat u vezi sa ovom pričom koji je ostvariv. Kada smo krenuli da radimo rekao sam svojim saradnicima: Ne želimo da pravimo nešto što je samo lepo za oko. Hoćemo nešto što može i mora da se ostvari. Sopstvenim sredstvima treba da stvorimo uslove kada će se strani investitori "sukobiti" ko će dobiti lokaciju i ovde graditi o svom trošku. U dunavskim zemljama nema lokacije koja bi bila kao ova, i Beograd zato mora da uhvati voz i privuče strane investitore.\nSagovornik "eKapije" kaže i da je već nekoliko stranih kompanija zainteresovano da na ovim lokacijama izgradi svoje head office, ali ne želi da precizira koje. Prema pisanju beogradskih medija vođeni su razgovori sa nekoliko kompanija iz Evrope i Kanade, a Rupar potvrđuje da su među njima i oni iz Ujedinjenih Arapskih Emirata.\n- Važnije je da će ovaj projekat uposliti 200.000 naših građana, naročito srpske građevince u fazi realizacije, a kasnije i radnike u hotelima, restoranima...\nU završnoj fazi je i formiranje posebnog preduzeća "Beograd na vodi", koje bi se bavilo pripremom za realizaciju i konkretizacijom ovog posla.\n- Običnom oku promene na predviđenom potezu biće prepoznatljive već sredinom sledeće godine – kaže Rupar, koji će biti i direktor pomenutog preduzeća.\nNovi identitet Beograda\nSilaskom Beograda na Savu srpska prestonica će, po Ruparovim rečima, biti bez premca uzvodno od Crnog mora. Izgradnja novog grada na obali potpuno će izmeniti sadašnji izgled ovog dela prestonice, a to znači i izmeštanje postojećih sadržaja. Između ostalih i Železničke i Autobuske stanice.\n- Uprkos tome što je izmeštanje Železničke stanice mukotrpan posao, preko 60% sadašnje železničke infrastrukture biće izmešteno do polovine 2014. godine, a ostatak do polovine 2015. kada se očekuje završetak stanice "Prokop".\n- Prvi put sada objedinjeni su uslovi svih 19 javnih i gradskih preduzeća koji se pitaju na predviđenim lokacijama. Sa "Srbijavodama" definisan je nivo vodostaja reke Save i uslovi za provlačenje kanala kroz veštački kompleks, ostvarena je saradnja sa Direkcijom za vode budući da je reka Sava međunarodni put. JP "Pošte" imaju svoju zgradu na ovom području sa čitavom mrežom optičkih kablova, a Zavod za zaštitu spomenika kulture definisao je status objekata koji moraju ostati zaštićeni...\nDeo objekata tako, poput zgrade Železničke stanice, ostaće neizmenjeni. Novi će, pak, srpskoj prestonici dati potpuno novi identitet.\nNajeksluzivniji deo kompleksa - "luxury" zona, predviđena je na obali, uz kanal nazvan "Mala Sava". Kanal će formirati veštačko ostrvo gde je predviđena izgradnja luksuznih hotela i koje će pešačkim mostom biti povezani sa ostatkom kompleksa. Novi simbol Beograda postaće hotel predviđen na desnoj obali Save kod Starog železničkog mosta, dok će na levoj obali sa novobeogradske strane biti biznis centar.\nUkupno je na obali predviđeno 6 novih hotela.\nStari Železnički most biće u funkciji sabraćaja, i to pešačkog, pretvoren u splet restorana i kafića.\n"Beograd na vodi" imaće i svoju marinu po principu "rent a boat", a svi hoteli imaće slobodu da imaju i svoje marine.\nBiznis zona i komercijalni objekti predviđeni su uz glavnu Savsku ulicu. U budući Savski bulevar ulaziće se pored postojećeg objekta Pošte i predstavljaće glavnu saobraćajnicu, a istovremeno će deliti komercijalnu od zone stanovanja.\nStambeni deo kompleksa prostiraće se uz kanal, a procenjuje se da će ove dve zone zajedno imati oko 2 miliona kvadrata.\nUz Gazelu je predviđen sportsko rekreativni deo, a u okviru celog kompleksa posebno mesto za sebe naći će slobodni umetnici Beograda. Gde god na ovim lokacijama budu zaštićeni objekti od državnog značaja, tu će se roditi i novo mesto okupljanja beogradskih kreativaca. U planu je i da čuvena ložionica ispod Gazele, gde se ukršta nekoliko koloseka, postane Muzej Železnice.\nRupar kaže da se tokom izrade projekta posebno insistiralo na zelenim površinama koje će prožimati ceo kompleks, a Beogradom na vodi "krstariće" i eko voz. Osim toga, Beograđani će po prvi put biti u mogućnosti da potez od Kalemegdana do Banovog brba prođu peške.\nRealizacija za 8 godina\nNa kafu na Stari železnički most, novo savsko ostrvo lii šetnju desnom obalom Save kakvu do sada nismo iskusili, mogli bismo da odemo već do 2020. godine, najavljuje Rupar.\n- Posao bi trebalo da bude završen za 6, najviše 8 godina, ali će sve zavisiti od brzine i spremnosti investitora.\n**** O svim preprekama i izazovima u realizaciji ovog projekta pročitajte u tekstu Od "Srpskog Menhetna" nas deli 25 godina - Sudbina Beograda na vodi, Savskog amfiteatra, Varoši na vodi, Europolisa\nSrpska Napredna stranka - SNS\nRepublička direkcija za vode Beograd\nStari železnički most Beograd\nBeograd na reci


BEN POZIVA NAVIJAČE NA "MARAKANU" PROTIV TSC-a: "Želimo da zajedno sa njima koračamo i ostvarujemo ciljeve"! - Adresar Sporta\nHome - Fudbal - BEN POZIVA NAVIJAČE NA „MARAKANU“ PROTIV TSC-a: „Želimo da zajedno sa njima koračamo i ostvarujemo ciljeve“!\nBen emotivan nakon obaranja rekorda.\nFudbaleri Crvene zvezde u subotu dočekuju ekipu TSC-a od 21 čas u šetom kolu Superlige Srbije. Ovaj meč je vrlo važan za crveno bele kako bi nastavili seriju dobrih rezultata, a I kako ne bi dozvolili ekipi Partizana I TSC-a da naprave značajniju bodovnu razliku.\nUoči ovog meča oglasio se i napadač crveno-belih El Fardu Ben:\n– Ponosan sam na činjenicu da sam postigao toliko pogodaka da uđem u istoriju ne samo moje Crvene zvezde, već i srpskog fudbala. Počastvovan sam zbog rekorda, a ogromnu zahvalnost za to dugujem svojim saigračima bez kojih ne bih uspeo da postignem takav učinak. Već dugo igram ovde i svestan sam koliko je to veliko dostignuće zbog sjajnih fudbalera koji su u prošlosti nosili crveno-beli dres- rekao je Ben za klupski sajt.\n-Pokazali su i protiv Kluža da su uvek uz nas i onda kada je teško. Hoćemo da im sad vratimo i da im se odužimo dobrom igrom, pravim odnosom i pobedama. Videli ste i ove sezone koliko je titula važna i zato smo maksimalno fokusirani na mečeve u prvenstvu kako bismo odbranili naslov šampiona, pa je i to razlog više da dođu da nas podrže. Želimo da zajedno sa njima koračamo i ostvarujemo ciljeve. Zvezdaši dođite- ističe napadač Crvene zvezde.\nJedan detalj posebno Srbima nije promakao /FOTO/


Fudbal: Odigrano nekompletno poslednje kolo međuopštinske lige - Portal Moj Bečej - Bečejske opštine iz ugla građana!\nFudbal: Odigrano nekompletno poslednje kolo međuopštinske lige\nJedinstvu vrh, „mladostašima“ prase\nJedinstvo iz Bačkog Petrovog Sela jesenji prvak MFL\nPoslednje kolo Međuopštinske fudbalske lige Bačka Topola, Bečej, Mali Iđoš, Srbobran odigrano je nekompletno, ali se već dobio jesenji prvak.\nTo je Jedinstvo iz Bačkog Petrovog Sela, koje je u osam odigranih utakmica osvojilo 21 bod. Druga je Mladost iz Radičevića sa 19, a treća Mladost Radost iz Srbobrana s bodom i utakmicom manje.\n-Umesto da po rasporedu igramo protiv Slavije iz Novog Orahova, odigrai smo zaostalu utakmicu prvog kola protiv Slobode u Staroj Moravici i golovima Borisa Draškovića i Enisa Rasimia pobedili sa 2:0, rekao nam je predsednik i golman Jedinstva Tibor Ereg i potom objasnio kako je došlo do promene rivala. Slavija nas je zamolila da odložimo utakmicu sa njima, prihvatili smo i pošto je Sloboda bila slobodna u ovom kolu, odigrali smo iz prvog kola odloženu utakmicu. Sa Slavijom ćemo igrati narednog vikenda, kada ćemo potvrditi titulu jesenjeg prvaka.\nI dok se Petrovosleci minule nedelje osvojili bodove i izbili na vrh tabele, dotle su se „mladostaši“ iz Radičevića gostili iako nisu ni odigrali derbi utakmicu protiv komšija iz Srbobrana.\n-Mladost Radost ima par igrača bolesnih od korona virusa i tražili su i u zadnji čas dobili odlaganje utakmice. Kako je nama pre početka sezone bivši igrač Dušan Olujić, inače otac sadašnjeg prvotimca Zorana, obećao prase na ražnju ako budemo igrali dobro, a osvajanje drugog mesta na kraju polusezone je potvrda toga, umesto derbija na terenu, imali smo borbu s pečenom prasetinom na zajedničkom ručku u nedelju po podne. Šalu na stranu, zadovoljni smo igrama i rezultatima ove jeseni. Utakmica sa Srbobrancima će se, najverovatnije, igrati na proleće, kada ćemo pokušati da nastavimo u istom ritmu, veli trener Mladosti iz Radičevića Milorad Kolundžija.\nZavesa na Međuopštinsku ligu spustiće se narednog vikenda odloženom utakmicom Jedinstvo Slavija, a posle toga sledi višemesečna pauza.\nOznake: Bačko Petrovo SeloFudbalsport


Mihajlović i Lončar obišli nove operacione sale u beogradskom Urgentnom centru\nBeta 18. maja 2017. 12:25\n„Ponosni smo što je ovaj posao završen i pre roka i kvalitetno. Obnova ove dve operacione sale je za nas veoma važna kako bi naši gradjani imali najbolju moguću uslugu i kako bismo imali vitalnu i zdravu naciju“, rekla je Mihajlović.\n„Planirali smo da svi radovi na obnovi kliničkih centara budu završeni tokom 2018. godine, dok će jedino Institut za kardiovaskularne bolesti Dedinje biti gotov tokom 2019. godine“, naglasila je potpredsednica Vlade.\n„Takve firme su nam potrebne i takvi ljudi bi trebalo da rade u zdravstvu. Imajte na umu da pacijenti već čekaju da udju i da se ovde već danas, noćas i narednih dana vrše operacije“, rekao je Lončar.


Novac za kolektivni ugovor utrošen na borbu protiv korone Žurnal - Jedina slobodna teritorija\nŠTRAJK RADNIKA U ZDRAVSTVU: Novac za kolektivni ugovor utrošen na borbu protiv korone\nObjavljeno: 09.07.2020. u 18:45h\nZa nove obaveze prema sindikatima moralo bi se se osigurati novih 17,1 milion KM kojih, kažu u Vladi, ZZO KS – nema!\nZdravstveni radnici u Kantonu Sarajevo nastavili su sa štrajkom započetim još u septembru prošle godine. Članovi Sindikata radnika u zdravstvu u Kantonu Sarajevo odlučili su da se povuku sa trijažnih punktova ispred zdravstvenih ustanova.\nIsti dan na njihov potez reagovao je direktor JU Dom zdravlja Kantona Sarajevo, tražeći da se rad trijažnih punktova organizuje kao i do sada, u punom kapacitetu. Članovi Sindikata, medicinski radnici uposleni u ovoj ustanovi, odbili su naredbu direktora Muhameda Ahmića, tražeći zakonsko uporište za njeno izdavanje.\nU Naredbi se navodi kako su trijažni punktovi dužni organizovati rad u punom kapacitetu. U Sindikatu smatraju da ova naredba predstavlja kršenje Zakona o štrajku i Sporazuma o utvrđivanju poslova koji se ne mogu prekidati za vrijeme štrajka. Direktor Ahmić ovom naredbom, smatraju, pokušao je povrijediti njihovo pravo na štrajk, pa stoga predlažu da rad na trijažnim punktovima nastave uposlenici JU Dom zdravlja KS koji nisu članovi ovog Sindikata i ne učestvuju u štrajku.\nU dopisu upućenom direktoru Ahmiću, koji potpisuje predsjednik Sindikata Edo Selimić, upozorava se da će, ukoliko naredba ne bude povučena, Sindikat podnijeti prijavu nadležnim organima.\nPregovori sa Kantonalnom vladom bit će nastavljeni sljedeće sedmice, a na protestima ispred zgrade Vlade članovi Sindikata podsjetili su na svoje zahtjeve – u prvom redu potpisivanje granskog koletivnog ugovora i usklađivanje koeficijenata:\n-Vlada KS sada ima sjednicu na kojoj će razmatrati naš problem, a premijer je obećao da ćemo u ponedjeljak iduće sedmice konačno sjesti i završiti ovo. Resorni ministar gine da se ovo privede kraju. Završilo bi se sve da nije bilo pandemije koronavirusa – rekao je novinarima pred zgradom Vlade predsjednik Sindikata Edo Selimić. Pregivarački timovi Vlade KS i Sindikata u drugoj polovini juna sastali su se pet puta.\nIskristalisala su se tri neriješena problema: predstavnici Sindikata traže da se potpiše granski kolektivni ugovor ali im iz Vlade i Ministarstva ne mogu udovoljiti jer u KS postoje četiri registrovana sindikata u oblasti zdravstva, od kojih su tri reprezentativna: Sindikat doktora medicine i stomatologije, Sindikat radnika u zdravstvu i Sindikat KCUS-a. Vlada KS, prema njihovoj interpretaciji, tako nema zakonski osnov da samo sa jednim sindikatom potpisuje granski ugovor.\nPredstavnicima Vlade nije bila prihvatljiva ni retroaktivna primjena kolektivnog ugovora od 1. januara 2020. godine. Nije moguća kada se radi o finansijskim potraživanjima – obrazlažu.\nKoliko ministar i premijer „ginu“ da riješe ovaj problem, svjedoči i dosadašnje odbijanje trećeg zahtjeva – osiguravanje sredstava za implementaciju kolektivnog ugovora.\nI tu se brojke Sindikata i Vlade razilaze. Prema proračunu Sindikata, za tu namjenu potrebno je osam miliona KM, dok je prema očitovanju ZZO KS-a potrebno više od 13 miliona KM.\nUkoliko bi se dogovorilo povećanje sa Sindikatom, u Vladi obrazlažu da bi po automatizmu to dovelo do povećanja i za doktore medicine i stomatologije, što je novih 4,1 milion KM, zbog obaveza pregovaranja sa Sindikatom doktora medicine i stomatologije.\nU konačnici, za nove obaveze prema sindikatima moralo bi se se osigurati novih 17,1 milion KM kojih, kažu u Vladi, ZZO KS – nema!\nU rezervi budžeta ZZO KS bila su planirana sredstva od osam miliona KM, i za potrebe ugovaranja ovog kolektivnog ugovora. No, jednoglasnom odlukom Skupštine KS-a, preusmjerena su za borbu protiv korona virusa. Neutrošenih je za sada sedam miliona KM, ali bez nove odluke Skupštine o njihovoj prenamjeni, ne mogu se koristiti za prvobitnu namjenu. Tako je novac koji je bio predviđen dijelom za rješavanje ugovora radnika u zdravstvu otišao na borbu proitiv virusa. ZZO KS je već upozorio Vladu da će zbog pada prihoda svakako poslovati sa gubitkom.\nSve to navedeno je u zvaničnom dopisu Vlade KS, na osnovu i konsultacija sa Ministarstvom zdravstva, pa ostaje nejasno čemu obmana o tome da ministar i premijer „ginu“ za radnike u zdravstvu.\nMuhamed Ahmić, Sindikat radnika u zdravstvu KS, Štrajk\nKoga zastupa Sindikat radnika u zdravstvu Kantona Sarajevo?\nPROPAST ZOI '84: Radnici traže 10 plata, a ministar poručuje - sabur!\nBERKO ZEČEVIĆ O PROFESORSKOM ŠTRAJKU: Univerzitet čine hladne učionice iz kojih svi žele pobjeći


Protest protiv smanjenja penzija - april 2015. godine - Penzin\nPočetna Magazin Godine Društvo Protest protiv smanjenja penzija – april 2015. godine\nProtest protiv smanjenja penzija – april 2015. godine\nUdruženje sindikata penzionera Srbije (USPS) organizovalo je 24. marta 2015. godine protest ispred beogradske filijale Republičkog fonda za penzijsko i invalidsko osiguranje (PIO fond), a u aprilu najavljuje novi.\nProtest Udruženja sindikata penzionera ispred Fonda PIO (24. mart 2015)\nPrema informacijama koje je Penzin dobio od Udruženja sindikata penzionera Srbije – USPS, ovaj protest se zapravo sastojao od podnošenja zahteva za izdavanje rešenja na osnovu koga je penzionerima umanjena penzija.\nPrethodno, kad je USPS tražio od PIO fonda to isto rešenje, dobili su odgovor da je rešenje privremeno, a da je iznos penzija napisan na čeku.\nNa protestu, u utorak, 24. marta 2015, oko 300 penzionera, članova sindikata, na šalterima beogradskog PIO fonda u Nemanjinoj 30, podnelo je zahtev za izdavanje rešenja na osnovu koga im je smanjena penzija.\nOni penzioneri koji su još ranije dobili isto obaveštenje od PIO fonda koje je dobio i USPS – da je iznos umanjenja iskazan na čeku, a da je rešenje privremeno, obratiće se sa tim obaveštenjem Upravnom sudu.\nRedakcija Penzina je od Udruženja sindikata penzionera Srbije dobila obaveštenje da će slične akcije u narednom periodu biti organizovane i u filijalama PIO fonda u svim većim mestima u Srbiji.\nNajvažnija informacija koju smo dobili jeste da je veliki protest u organizaciji Udruženja sindikata penzionera Srbije zakazan za sredu, 15. april 2015. godine, u Beogradu na Trgu Nikole Pašića.\nRedakcija Penzina će se truditi da na vreme dođe do svih informacija vezanih za sve naredne akcije i proteste USPS-a i da čitaoce Penzina o svemu blagovremeno obavesti.\nTags:penzijapenzijepenzioneriprotestireformeUdruženje sindikata penzionera Srbije USPS\nALIMS: Kontraindikacije i preporuke za lek Coraxan® (ivabradin)\nStariji vozači u Srbiji - statistike i dobri i loši primeri


Novi podaci o pogibiji radnika RTS – Nadlanu.com\nNovi podaci o pogibiji radnika RTS\nObjavljeno 22. apr 2014. / 14:27:15\nPodsetimo, u noći između 22. i 23. aprila 1999. u 2.06, u NATO bombardovanju zgrade RTS-a u Aberdarevoj ulici u Beogradu poginulo je 16 radnika te medijske kuće.\nMatić je agencija Beta rekao da će Komisija u cilju pronalaženja novih dokaza preispitati materijale koje poseduju institucije, kao što je Vojno-bezbednosna agencija.\n"Zatražili smo u jednom paketu, koji nije vezan samo za ovaj slučaj, od NATO-a određene podatke o određenim komunikacijama u aprilu 1999. godine - šta se događalo, da li su komunikacije zabeležene i da li nam mogu biti dostupne u istraživanju", kazao je predsednik Komisije.\nInače, danas je Udruženje novinara Srbije zatražilo istragu o bombardovanju zgrade RTS.\nOn je rekao da je Komisija u ovom slučaju došla i do novih svedoka i da je pripremljen materijal za njihovo saslušanje, ali da ni o tome ne može da govori.\nMatić je kazao da je slučaj dosta komplikovan, jer je već obavljen sudski proces, kojim je doneta pravosnažna presuda protiv tadašnjeg direktora RTS-a Dragoljuba Milanovića, ali da postoji otvorena mogućnost za mnogo širu liniju odgovornosti.\nOn je dodao da Komisija utvrdjuje krivicu na više nivoa. Na prvom nivou bi trebalo da istraže kako je moguće da zgrada nije adekvatno evakuisana i da se utvrdi odgovornost u lancu komandovanja.\nDrugi nivo, prema Matićevim rečima, tiče se međunarodne odgovornosti, odnosno odgovornosti onih koji su prvi put doneli odluku da bombarduju jednu medijsku kuću i izazovu smrt 16 ljudi.\nOn je dodao da se pogrešno stvaraju predrasude da će daljim istraživanjem pokušati da se amnestiraju oni koji su direktno "bacili bombe", ali da je deo istrage usmeren i na njih i da Komisija želi da utvrdi ko je sve odgovoran u ovom slučaju.


Insajder serijal: Politika kao biznis - država kao partijski plen, peti deo (EMISIJA) | Insajder TV - Više od vesti\nGadljivi su na korupciju, strogo su protiv bilo kakvih zloupotreba, uvek spremni da se bore za interes države i građana, ne trpe nepravdu, bore se protiv povlašćenih pojedinaca, poštuju zakone ove države jer su prvi među jednakima - tako će svaki funkcioner bez obzira iz koje je političke stranke predstaviti svoju misiju bavljenja politikom i zašto je važno da baš njegova partija dođe na vlast. Lepo zvuči, ali u realnosti sve što se dešavalo pokazuje da ni pribilžno - nije tako.\nGrađani Srbije iz budžeta izdvajaju milione evra za rad parlamentarnih stranaka, ali kao što pokazuju činjenice, to nije nikakva garancija da će funkcioneri stranaka raditi u interesu građana.\nPrema zvaničnim izveštajima stranaka, srpske političare, koji imaju moć da kroje zakone, ne finansira nijedan biznismeni, niko čije je poreklo imovine sporno i niko ko zbog finansiranja ocekuje uslugu zauzvrat.\nJavna je tajna da se finansiranje političkih stranaka često odvija mimo zakona. Taj novac ne ide preko računa, a u sistemu u kom je politika biznis, a država partijski plen, ćutanje svih strana je zagarantovano.


OČI U OČI: Pogledajte kako je izgledao susret VUČIĆA I ŠEŠELJA nakon toliko godina (VIDEO) | DNEVNE\nOČI U OČI: Pogledajte kako je izgledao susret VUČIĆA I ŠEŠELJA nakon 8 godina (VIDEO)\nBeograd — Lider SRS Vojislav Šešelj izjavio je da je mandataru za sastavljanje nove vlade Aleksandru Vučiću preneo da neće biti deo buduće vlade.\nešelj je novinarima u parlamentu rekao da je odmah na početku razgovora Vučiću saopštio da je SRS spremna na saradnju i koalicioni sporazum pod uslovom da on i njegova vlada napuste politiku učlanjenja u EU i preorijentišu se na integraciju s Rusijom.\n“Za sve bi se moglo naći rešenje ako odustane od EU i na tome sam insistirao. To je među nama provalija koja se ne može prevazići bez promene vladine politike”, preneo je Šešelj, primetivši da je Vučić takvim stavom, prema njegovim rečima, bio razočaran.\nS Vučićem je, kako je naveo, razgovarao o raznim temama, uglavnom ekonomskim, a mandatar mu je, dodao je, izložio suštinu ekonomske politike buduće vlade, o kojoj će se Šešelj izjasniti nakon podnošenja ekspozea u skupštini.\nUpitan kako je doživeo susret s Vučićem nakon osam godina, Šešelj je rekao da je izgledalo kao da se prvi put sreću i upoznaju.\nŠešelj je rekao i da na sastanku nije bilo reči o prošlosti.


ПОЧЕЛА КАМПАЊА ПРЕВЕНЦИЈЕ КАРДИОВАСКУЛАРНИХ БОЛЕСТИ | Dom Zdravlja Kraljevo\nPOČELA KAMPANJA PREVENCIJE KARDIOVASKULARNIH BOLESTI\nU Domu zdravlja Kraljevo realizuje se projekat Ministarstva zdravlja „Povećanja obuhvata skriningom osoba u riziku od nastajanja kardiovaskularnih bolesti“ koji ima za cilj da podstakne i motiviše deo stanovništva da se češće odazivaju na lekarske preglede. Reč je o projektu koji je usmeren na unapređenje kvaliteta zdravstvenih usluga u primarnoj zdravstvenoj zaštiti i čvrsto opredeljenje je da se kvalitet zdravstvene usluge u primarnoj zdravstvenoj zaštiti dodatno unapredi. Finansijska sredstva i podrška sprovođenju programa grantova za projekte usmerene na unapređenje kvaliteta zdravstvenih usluga u primarnoj zdravstvenoj zaštiti obezbeđeni su u okviru „Drugog projekta razvoja zdravstva Srbije“ Ministarstva zdravlja i Svetske banke.\nU okviru ove kampanje, na regionalnoj Televiziji Kraljevo u narednih 12 meseci radiće se serijal emisija i u svakoj će lekari, koji su uključeni u projekat, govoriti o kardiovaskularnim boestima i njihovoj prevenciji, kao i o razlozima nastanka.\nU prvoj emisiji, koja će biti emitovana 18. januara od 20 časova, gost je direktorka Doma zdarvlja Kraljevo, msc.dr Mirjana Krčevinac.


U Srebreniku je održana tribina SDA BiH - Radio Srebrenik\nHomeVIJESTISREBRENIKU Srebreniku je održana tribina SDA BiH\nU Srebreniku je održana tribina SDA BiH\nPod sloganom “Snažna SDA – jača BiH”, proteklog vikenda u Srebreniku je održana tribina SDA BiH, na kojoj su o aktuelnom politiočkom trenutku u BiH govorili predstavnici najvišeg stranačkog rukovodstva.\nObraćajući se okupljenim članovima i simpatizerima, predsjednik OO SDA Srebrenik Osman Suljagić, naglasio je da svi moraju biti svjesni trenutka u kojem se nalaze, kao i uloge i značaj SDA, od najnižeg lokalnog do najvišeg državnog nivoa, za očuvanje BiH.\nPredsjednik Asocijacije mladih TK Midhat Čaušević, naglasio je da sve ono što se dešava ovih dana, kada je riječ o udarimana na SDA, praktično je smišljen čin udara i na državu BiH, jer ciljano se, naglasio je Čausević, podriva temelj BiH.\nUpućujući poruku da je sada više nego ikad potrebno unitarstranačko jedinstvo, jer je na političkoj sceni prisutan udar na SDA, kako bi se bošnjački korpus još više razjedinio, a samim time oslabila i državnost BiH, na skupu u Srebreniku govorili su Ismet Osmanovič, federalni poslanik SDA, Bego Gutić zamjenik predsjednika Povjereništva SDA TK-a, Amir Fazlić, predsjednik Povjereništva SDA TK-a i Safet Softić, potpredsjednik SDA BiH. Svi oni koji ovih dana vrše udare na SDA, istupaju iz stranke i formiraju nove polotičke blokove i partije, čine to iz svog ličnog interesa, ali SDA je i prije u sličnim situacijama izlazila i postajala jača, rečeno je na skupu u Srebreniku.\nPredstavnici najvišeg stranačkog rukovodstva sa skupa u Srebreniku uputili su poziov članstvu da sačuva stranačko jedinstvo, kao temelj očuvanja državnosti BiH, a da snagu SDA pokažu na predstojećim oktobarskim izborima.\nPrevious articleEdin Delić ostaje načelnik općine Lukavac\nNext articleU pet godina čak 10.000 studenata manje u FBiH


Zorana odgovorila zašto je negodovala na reči premijerke - Ozonpress :: internet portal\nTag: naled, premijerka, Zorana\nMinistarka građevinarstva, saobraćaja i infrastrukture Zorana Mihajlović objavila je da „nije fer“ ocena premijerke Ane Brnabić da nevladina organizacija Nacionalna alijansa za lokalni ekonomski razvoj (NALED) ima najveću zaslugu za uspeh Srbije u rangiranju zemalja po načinu izdavanja građevinskih dozvola.\n„Moja reakcija na konferenciji NALED-a povodom novog napretka Srbije na Duing biznis listi bila je moja prirodna reakcija na nepravdu“, navela je Mihajlović na svojoj Fejsbuk stranici.\nMihajlović je u sredu na skupu u Beogradu povodom objavljivanja novog godišnjeg izveštaja Svetske banke o rangiranju zemalja po lakoći poslovanja, tokom izlaganja premijerke koja je rekla da najveću zaslugu po izdavanju građevinskih dozvola ima NALED, reagovala čuđenjem, a kako se moglo pročitati sa njenih usana iznenađeno ponovila „NALED?“.\nOna je dodala da „reći da najveću zaslugu za uspeh Srbije, koja je 10. na svetu po načinu izdavanja građevinskih dozvola ima nevladina organizacija NALED, jednostavno nije fer prema svim ostalim ljudima koju su učestvovali i toliko toga uradili u ovoj reformi“.\nMihajlović je navela da su izjavu premijerke „gledali i slušali i ljudi iz Ministarstva građevinarstva koji su izneli lavovski deo posla oko građevinskih dozvola i zbog njih nisam mogla da ne reagujem“.\n„I ne samo zbog svojih saradnika, već i zbog APR-a, USAID-a i svih ministarstava, koji su učestvovali u ovoj reformi, što su predstavnici NALED-a, koji je nesporno mnogo pomogao, tokom panela na kome sam učestvovala i sami potvrdili“, napisala je ministarka, koja je i potpredsednica Vlade Srbije.\nIstakla je da je na obraćanju na skupu u Beogradu rekla da je uspeh Srbije po kriterijumu izdavanja građevinskih dozvola „fantastičan rezultat jednog vrednog, iskusnog i uigranog tima, koji nije mogao da se sprovede bez volje Vlade Srbije“.\nNavela je da je to „zajednički uspeh i ministarstva finansija, ekonomije, unutrašnjih poslova, pravde, životne sredine, gradjevinarstva, saobraćaja i infrastrukture, vladinih kancelarija i, naravno, NALED-a i drugih organizacija, da je ovo uspeh čitave Vlade i svih nas“.\nMinistarka u čudu šta govori premijerka Brnabić\nČačak se urušava zbog nesposobnih i bahatih SNS kadrova\niskreno 03/11/2017 u 16:55 Odgovorite\nrazumem, poštujem…..samo, šta je sa našim prirodnim reakcijama na nepravdu, koju nam nanosite sa pozicije sile vlasti i zakona sile, a ne sile zakona i pravde…..ista situacija, različiti pogledi i aršini….zamenimo malo cipelice, reče nekoć premijer, sada predsednik….\nistina 04/11/2017 u 07:12 Odgovorite\nCinizam je kad Anu Brnabic poljubis u ruku,onako kao damu.


Nelson: "Zaboravite na 'razbijanje' Ritasa" - Sportske.net\nNelson: "Zaboravite na 'razbijanje' Ritasa"\nJedan od najboljih igrača Crvene zvezde Telekom u tekućoj sezoni kazao je da bi samo ludak mogao da pomisli da će crveno-beli imati lak posao u dvomeču sa Lijetuvos Ritasom u osmini finala Evrokupa.\nKošarkaši Crvene zvezde Telekom poraženi su u šestom kolu Last 32 faze Evrokupa usled čega su 'odabrali' teži put ka završnici ovog takmičenja.\nVicešampiona Srbije i ABA lige u osmini finala očekuje dvomeč sa Lijetuvos Ritasom, ekipom koju je Zvezda dva puta "tukla" u preliminarnoj rundi Evrolige.\n"Težak protivnik. Ne želim da kažem da sam zabrinut zbog bilo kog rivala, ali bili bismo ludi kada bismo pomisilili da ćemo da ih razbijemo zbog rezultata u Evroligi protiv njih. Nema šanse! Ritas je težak rival, po mom mišljenju, jedan od najboljih timova u Evrokupu. Opasni su kao tim i ekipa koja je na nivou Evrolige. " prokomentarisao je Nelson nakon sinoćnjeg poraza od Nižnjeg.\nU prvom ovosezonskom susretu Zvezda je slavila rezultatom 88:77, a potom je na gostovanju u Viljnusu bila još ubedljivija 75:99.\n"Kada smo igrali protiv njih u Viljnusu, nisu se uopšte obazirali na nas već su se spremali za njihov lokalni derbi protiv Žalgirisa. Tako da na utakmicu u Evroligi ne smemo da se obaziremo" jasan je Nelson.\nPrva utakmica igra se u Beogradu pošto je Zvezda zauzela drugu poziciju u svojoj grupi, tako da će Ritas imati prednost domaćeg terena u revanš susretu.


RTRS: Uskoro nova optužnica za zločin u Dobrovoljačkoj? - 04.05.2021, Sputnik Srbija\nRTRS: Uskoro nova optužnica za zločin u Dobrovoljačkoj?\nTužilaštvo BiH intenzivno radi na novoj optužnici za ratni zločin nad pripadnicima JNA koji su ubijeni 3. maja 1992. u ulici Dobrovoljačka, tokom prethodno... 04.05.2021, Sputnik Srbija\nNovom optužnicom obuhvaćena su lica koja su ranije bila predmet istrage koja je obustavljena u januaru 2012. godine, navodi RTRS.U Dobrovoljačkoj ulici su 3. maja 1992. godine ubijena 42 vojnika tadašnje JNA, ranjen je 71, a 207 njih je zarobljeno i mučeno u logorima.\nvesti, svet, dobrovoljačka, optužnica, bosna i hercegovina (bih), region\n09:10 04.05.2021 (Osveženo: 04:04 26.08.2021)\n© AP Photo / Amel Emric)Paljenje sveća poginulim vojnicima u Dobrovoljačkoj u Sarajevu\nTužilaštvo BiH intenzivno radi na novoj optužnici za ratni zločin nad pripadnicima JNA koji su ubijeni 3. maja 1992. u ulici Dobrovoljačka, tokom prethodno dogovorenog izvlačenja iz Sarajeva, saznaje RTRS.\nNovom optužnicom obuhvaćena su lica koja su ranije bila predmet istrage koja je obustavljena u januaru 2012. godine, navodi RTRS.\nPredsednik Narodne skupštine Republike Srpske Nedeljko Čubrilović kaže da postoje nezvanične potvrde da je istraga u predmetu "Dobrovoljačka" otvorena, ali da se Tužilaštvo nikada nije javno o tome izjasnilo.\nU Dobrovoljačkoj ulici su 3. maja 1992. godine ubijena 42 vojnika tadašnje JNA, ranjen je 71, a 207 njih je zarobljeno i mučeno u logorima.


Koreodrama "Konfučije" biće izvedena 15. novembra u Sava centru\nKineski nacionalni teatar nastupa na najprestižnijim scenama u svetu, ali i na važnim međudržavnim skupovima i samitima.\nNa sceni će biti više od 60 izvođača i na stotine kostima\nPrema rečima Jungove, srpska publika je povlašćena i time što je cena ulaznica sedam puta niža nego u Sofiji i Atini, a kreće se od 800 do 1.200 dinara.\nPubliku 13. Beogradskog festivala igre očekuje još jedna trupa iz Kine, plesni teatar TAO, koji će na proleće u Beogradu izvesti komade "4" i "5" koji je osvojio i publiku i kritiku na ovogodišnjem Festivalu u Edinburgu, dodala je Aja Jung.\nAmbasador Kine u Beogradu Li Mančang istakao je da je istorija i kultura te zemlje stara 5.000 godina, a da kao i srpska civilizacija, pripada celom svetu.\n- Iako je iza njega prošlo 55 generacija, Konfučije je još uvek živ u srcima Kineza. Kineska civilizacija, kao i srpska, pripada celom svetu i srpski narod ima pravo da upozna kinesku kulturu - dodao je ambasador dodavši da očekuje nova gostovanja kineskih umetnika u Srbiji ali i srpskih u Kini.\nMinistar kulture i informisanja Ivan Tasovac primetio je da je novembar, mesec kada će odnosi između Kine i Srbije dobiti novu dinamiku i na polju kulture.\nOn je najavio da će u Sofiji biti održan Drugi ministarski forum kulturne saradnje Kine i 16 zemalja centralne i istočne Evrope i dodao da očekuje da na tom forumu bude formalizovano da Srbija 2016. bude domaćin Samita o kreatvnim industrijama što će "dati dodatni impuls saradnji velike Kina i male Srbije".\nTasovac je podsetio da je u maju u Srbiji boravila delegacija menadžera i producenata iz Kine koja je posetila niz institucija, a prvi rezultat te posete bilo je gostovanje Jugoslovenskog dramskog pozorišta u Pekingu i Šangaju.\n- Očekujemo gostovanje Narodnog pozorišta, a u toku su pregovori oko gostovanja ansambla Kolo - rekao je on.\nMinistar je podsetio da je prošle godine Kina bila zemlja domaćin na Beogradskom sajmu knjiga, a ove se Srbija prvi put predstavila sa svojim štandom na sajmu u Pekingu.\nSpomenuo je i najveći filmski festival u Aziji, u Šangaju, na kome je Srbija bila prisutna i izrazio očekivanje da će iduće godine srpska kinematografija biti među onima u fokusu.\nTasovac je rekao da se očekuje potpisivanje bileteralnog sporazuma o sprečavanju ilegalne trgovine umetničkim predmetima, a ponosan je što je Beogradska filharmonija bila prva institucija koja je promovisala Kinesku novu godinu u čitavom regionu, osvrnuvši se i na izložbu 60 dela savremene kineske umetnosti u Muzeju istorije Jugoslavije.\nGostovanje Kineskog nacionalnog teatra organizuju Sava centra i Nacionalna fondacija za umetničku igru, pod visokim pokroviteljstvom Ministarstva kulture Srbije.\nKineska nacionalna Opera i plesno-dramski teatar


DJB: Vlast smanjuje cenzus kako bi neutralisala štetu zbog bojkota opozicije – Krstarica\nBeta 23. januara 2020. 13:05\nPokret Dosta je bilo ocenio je da najavljeno spuštanje izbornog cenzusa sa pet na tri odsto predstavlja pokušaj vlasti da „neutrališe štetu koju trpi, jer jedan deo opozicije bojkotuje parlamentarne izbore“.\nDJB navodi da vlast spuštanjem cenzusa „panično pokušava“ da u parlament ubaci „nerelevantne političke grupacije koje tek glume opoziciju, a u stvari su bliske vlastima“.\n„Plan je da lažnu opoziciju, koju bi na ovaj način uvela u parlament, vlast nakon izbora iskoristi za stvaranje dimne zavese kaobajagi legitimiteta budućeg saziva Skupštine“, piše DJB u saopštenju.\nVlast, kako je naveo DJB, spuštanje cenzusa u javnosti i pred Evropskom unijom pokušava da prikaže kao unapredjenje procesa demokratije u Srbiji.\n„Ovako drastične izmene izbornog zakonodavstva tri meseca pred izbore, i to bez konsultacija i konsenzusa medju svim relevantnim političkim faktorima, samo dodatno urušavaju već drastično ugroženu demokratiju u Srbiji“, navodi se u saopštenju DJB.\nPokušaj vlasti da tri meseca pred izbore smanji izborni cenzus dokaz je, ocenio je DJB, da „opoziciona pretnja bojkotom daje rezultate i da u toj pretnji treba istrajati“


Sastanak sa predstavnicama UNDP • Poverenik za zaštitu ravnopravnosti\nSastanak sa predstavnicama UNDP\nO nama Vesti Sastanak sa predstavnicama UNDP\nPrograma Ujedinjenih nacija za razvoj (UNDP) planira i dalje da uspešno sarađuje i pruža podršku instituciji Poverenika za zaštitu ravnopravnosti, rečeno je na sastanku predstavnica UNDP za Srbiju i predstavnica Poverenika u Beogradu.\nRegionalna savetnica UNDP-a Izabel Čan posebno se zanimala za napredak u primeni antidiskriminacionog zakonodavstva u Srbiji kao i za iskustva iz dosadašnje saradnje nezavisnih tela sa UNDP-jem. U razgovoru je istaknuto da je, za pet godina postojanja, institucija Poverenika znatno vidljivija, da je urađeno mnogo toga u zaštiti i promociji ravnopravnosti, da je povećan broj pritužbi zbog diskriminacije, ali da postoji isti trend kada je reč o tome koje su grupe najviše diskriminisane, kao i to u kojim oblastima društvenih odnosa se diskriminacija najčešće javlja.\nKako je naglašeno, UNDP je spreman da Povereniku za zaštitu ravnopravnosti pruži podršku i u narednom periodu, naročito kada je reč o inicijativi za jačanje saradnje sa inspektorima rada. Takođe je bilo reči i o novom petogodišnjem programskom dokumentu UNDP za Srbiju za period 2016 – 2020, koji je u pripremi. Kao jedan od narednih koraka UNDP-a, najavljeno je jačanje kapaciteta nezavisnih institucija na regionalnom nivou.\nSastanku u prostorijama Poverenika za zaštitu ravnopravnosti prisustvovali su Izabel Čan, regionalna savetnica za ljudska prava, vladavinu prava i bezbednost iz UNDP Regionalne kancelarije u Istanbulu, Jelena Manić Petronikolos, programska analitičarka UNDP Srbija, Ljiljana Lončar, pomoćnica poverenice za zaštitu ravnopravnosti i Danijela Ristovski, savetnica u Stručnoj službi Poverenika za zaštitu ravnopravnosti.


Guardian objavio spisak krivaca za finansijsku krizu - Klix.ba\n26.1.2009. u 12:44\nNajdublja finansijska kriza od vremena Velike depresije nije prirodna pojava, već vještački izazvana katastrofa za koju su mnogi djelimično krivi, objavio je danas britanski dnevnik "Guardian".\nAutorica članka Julia Finch je sastavila listu onih čiji su postupci, po njenom mišljenju, doveli do sadašnjeg ekonomskog kolapsa.\nNa čelu spiska je bivši direktor američkih Federalnih rezervi Alan Greenspen, koji je kriv zbog toga "što je dozvolio širenje hipotekarnog mjehura, uslijed niske kamatne stope i nedovoljnog regulisanja u oblasti hipotekarnih zajmova.\nSam Greenspen je već priznao svoj udio u razvoju finansijske krize. Finchova je navela niz političara koji, kako smatra, također snose odgovornost za krizu, među kojima su bivši predsjednici SAD Bill Clinton i George Bush.\nZa vrijeme predsjednikovanja Clintona usvojen je niz zakona koji su omogućavali da manje bogati slojevi stanovništva dobijaju bankarske kredite radi kupovine kuća, dok Bush ne samo da nije zaustavio taj proces, već ga je i proširio.\nBritanski premijer Gordon Brown je, pak, "uzdigao interese predstavnika finansijskog sektora nad interesima predstavnika drugih sektora privrede, na primjer, proizvođača".\nNa listi krivaca za krizu našli su se i bivši i sadašnji vodeći ljudi najvećih finansijskih institucija SAD i Britanije, kao što su osiguravajuća kompanija AIG, banke "Goldman Sachs", "Lehman brothers", "Merrill Lynch", "Halifaks Bank of Scotland", "Royal Bank of Scotland", "Bradford & Bingley", "Bank of England" i druge.\nSpisak "Guardian" završavaju analitičari koji su znali da se finansijska kriza približava.\nMeđu njima su profesor ekonomije Univerziteta u New Yorku Nuriel Rubini, koji je još 2006. predvideo finansijsku krizu, kao i finansijer George Soros, milijarder Warren Buffet i čelnik američkog "hedge" fonda John Paulson, koji su također "predvidjeli nastanak krize".


Press Online :: Vaterpolo :: VSS: 450.000 dinara za pomoć Andreju Petroviću\nVSS: 450.000 dinara za pomoć Andreju Petroviću\nNa oproštajnoj utakmici srpskih vaterpolista Živka Gocića i Slobodana Nikića od reprezentacije prikupljeno je 450.000 dinara koji će biti prosleđeni u humanitarne svrhe.\nNovac sa meča reprezentacije Srbije i Tima sveta (14:12) na punim tribinama bazena Tašmajdan biće prosleđen za pomoć petogodišnjem Andreju Petroviću koji boluje od cerebralne paralize, potvrdio je predsednik Vaterpolo saveza Srbije Milorad Krivokapić.\n"Znali smo da će veliki broj ljubitelja vaterpola želeti da na oproštaju od reprezentacije Srbije pozdravi velike šampione kao što su Gocić i Nikić. Želeli smo da pomognemo onima kojima je pomoć preko potrebna", rekao je Krivokapić za sajt VŠ.\nOn je podsetio da je VŠ sproveo treću humanitarnu akciju ove godine i kroz njih sakupio oko 3,5 miliona dinara.\n"Ono što mogu da najavim je da će se sa tom praksom nastaviti i u 2017. Veliku pažnju poklanjacemo društveno odgovornim projektima i svojim aktivnostima ćemo skrenuti pažnju i drugima da čine isto, a sve u cilju opšteg dobra", zaključio je Krivokapić.


KALAČ: ABAZOVIĆ PONOVO U DRUŠTVU NEGATORA GENOCIDA U SREBRENICI – Socijaldemokrate Crne Gore\nNovember 25, 2020 Vijesti 0\nPolitički prijatelj Dritana Abazovića, Draško Stanivuković, kojem je relativno skoro slavodobitno čestitao “oslobođenje” Banjaluke, gostujući u emisiji Pressing u Zagrebu, izjavio je da se u Srebrenici nije dogodio genocid.\nOvo nas više nimalo ne čudi od Abazovićevih kompanjona, s obzirom da je s istim takvima u koaliciji ovdje, u Crnoj Gori. I jedni i drugi, donoseći “slobodu” o kojoj Abazović govori, veličaju ratne huškače i zločince i negatore genocida u Srebrenici.\nAbazovićev saborac iz komšiluka, Draško Stanivuković, prepoznat je kao negator svega crnogorskog, i nacije, i jezika, i istorije, a veliki je pristalica kvislinškog četničkog pokreta iz Drugog svjetskog rata. Zbog toga su najbolji odgovor gospodinu Abazoviću dali građanski, odnosno evropski orijentisani Bošnjaci koji su, svi do jednoga, i pobjednici i poraženi na tamošnjim izborima, imali jedinstven stav o (ne)zrelosti i (ne)dostojanstvenosti Abazovića i njegove politike.\nZato gospodinu Abazoviću poručujemo da se uopšte ne čudi što URU ne žele da glasaju manjinski narodi i zašto niko od njihovih relevantnih predstavnika ne želi da participira u njegovoj Vladi koja okuplja negatore genocida. Uostalom, stav Draška Stanivukovića se ni po čemu ne razlikuje od javno izrečenog stava članice Predsjedništva GP URA, Tatjane Bečanović, prilikom gostovanja na jednoj od predizbornih debata na RTCG-u.


IZRAELCI INISTIRAJU NA OSTAVCI: Protest ispred kuće Benjamina Netanjahua, samo je jedan zahtev (FOTO) | Novosti.RS\nUčesnici protesta nosili su zastave Izraela ili crne ili ružičaste zastave, koje je pokret koji stoji iza demonstracija usvojio kao simbole. Broj okupljenih ispred kuće izraelskog predsednika bio je nešto manji nego u proteklih nekoliko nedelja, zbog lošijeg vremena.\nManje demonstracije održane su i u Tel Avivu, ispred premijerove vikendice u Cezareji i drugim mestima širom zemlje, preneo je AP.\nDemonstranti tvrde da Netanjahu nije dostojan da bude na funkciji premijera, zbog otpužbi za korupciju i način upravljanja krizom izazvanom korona virusom. Pandemija je snažno pogodila ekonomiju Izraela, a mnogi od učesnika protesta su mladi ljudi i studenti koji su ostali bez posla.\nIzrael je u septembru uveo mere karantina po drugi put, iz kojeg zemlja sada polako izlazi postepeno otvarajući ekonomiju.\nNetanjahu je saopštio da je postigao dogovor o kupovini osam miliona doza vakcine koju je razvio "Fajzer" u toku sledeće godine, ukoliko dobije dozvolu nadležnih organa.\nPremijer je otpužen za prevaru, kršenje poverenja i primanje mita, a suđenje bi u januaru trebalo da uđe u završnu fazu.\nIzrael Benjamin Netanijahu protesti protesti u Izraelu


Istorijsko pamćenje kao "srpski zločin" i evropski sud\n15.jula 1291. godine, umro je Rudolf I, osnivač dinastije Habzburg.Vladao je od 1273. do smrti 1291. U bici na Moravskom polju 1278.pobedio je češkog kralja Otakara II Pšemisla i od njega je preoteo Austriju, Kranjsku i Štajersku koje su, s kasnije pripojenom Koruškom, postale jezgro naslednih habzburških zemalja čime je udaren temelj Habzburške monarhije, ali i današnje Austrije.\nAustrija i njena zvanična državna istoriografija sa pažnjom se sete svake godine ovog čoveka. Ako ne na velikim zvaničnim ceremonijama, onda na skupovima sa vrlo ograničenim brojem i posebno odabranim zvanicama. Normalno je da se jednoj hrišćanskoj državi, Austriji, sa bogatom istorijom i dobrog ali i lošeg, ne sme zameriti obeležavanje bilo kojeg datuma od važnosti za njeno postojanje. To misle svi stanovnici Evrope, pa i Srbi iako su proživeli niz užasa od porodice osnivača austrijske države, ali i njenih ranih i savremenih republikanskih vođa.\nSećaju se Srbi mnogih datuma u svojoj istoriji koji su prethodili Kosovskom boju, čijem se pamćenju u našem narodu zapadnjaci najviše i posebno protive jer smatraju da je našim upornim obeležavanjem, tog, do opsade Beča, najozbiljnijeg hrišćanskog otpora Turskoj imperiji, u stvari pravi i jedini uzrok svih nedaća koje su zadesile Balkan. Srbi prethodno pamte i Duklju i Zahumlje i Travuniju i Ras, Rašku, Srpsku Bosnu i ostale srpske države i državice koje su prethodile današnjoj Srbiji, Crnoj Gori, Republici Srpskoj, ali pamte i Vojnu Krajinu i srpsko Vojvodstvo, Skadar i Skoplje. Imaju Srbi mnogo čega da se sećaju, zbog čega da slave i tuguju, od dinastije Nemanjića, do poslednjih Obrenovića i Karađorđevića. I sve što pamte uzeto im je za zlo, zlo koje su kao takvo, srpsko pamćenje, kriminalizovali oni koji do svoje istorije drže više nego do ičega, a među njima su i naši evropski sustanari, Austrijanci. Kao što su zbog srpskog otpora divizijma one vojske koju je Beč dočekao 1941. u katarzičnoj radosti, odložen napad na tadašnji SSSR, tako je i nekada srpski otpor na Gazimestanu, iako 140 godina ranije dogođen pre Prve opsade Beča, sigurno omogućio da se Turska ne sruči na ostatak hrišćanske Evrope svojim punim potencijalom. Slična stvar se dešavala i tokom kraja dvadesetog veka i sada, na početku 21-og, kada se u celom svetu islamski faktor podigao na noge osećajući da je došao njihov trenutak, i opet su Srbi bili prvi na udaru i opet je hrišćanska Evropa izdala Srbe, ne bi li tako koristeći naše žrtve u životima i teritorijama otupela islamsku oštricu i uspela da na duži rok odloži sukob sa islamskim armijama do kojeg će sigurno doći. Evropa, među njima i vrlo po tom pitanju aktivna Austrija, tako kupuje vreme u čuvanju svog hrišćanskog i evropskog identiteta koji nama podmuklo osporavaju u praksi, a isti priznaju na zvaničnim konferencijama za štampu (opet uz uslovljavanja) a najviše onda kada se u Srbiji dešavaju izbori na kojima moraju pobediti njihovi puleni koji će rado poslušati savet o bezuslovnom gledanju u budućnost u kojoj nema mesta za našu prošlost, a time ni glavnog zaloga za naš opstanak u toj budućnosti koju nam obećavaju.\nPriznavanjem kao nezavisne države jednog dela srpske teritorije kojom ne vladaju obični pobunjenici nego heroinskim novcem organizovana teroristička mreža, evropske države će možda, istorijski gledano na vreme, kratko poraziti Srbe a učiniti jalove ustupke islamofašistima, ali će zasigurno vrlo brzo poželiti da zvonima na svojim bogomoljama obeleže neke nove srpske pobede protiv alkaidno-natovskih provizorijuma,jer će se tada u strahu setiti, da smo stari i priznati evropski narod sa kojim ih veže niz zajedničkih vrednosti, među kojima i upornost u pamćenju bitnih događaja od Rudolfa do Gazimestana, ne bi li se opet u situacijama kada će se sa vrha Gobencla moći videti islamski ratni barjaci, spasli i sačuvali od propasti u koju nas svojom, da i mi Srbi u budućnost pogledamo i ocenimo, suicidnom politikom agresivno guraju zadnjih dvadeset godina.


Vlada usvojila zaključak o drugom paketu finansijske pomoći privatnicima - Ekonomija - Dnevni list Danas\nPočetna » Ekonomija » Vlada usvojila zaključak o drugom paketu finansijske pomoći privatnicima\nVlada usvojila zaključak o drugom paketu finansijske pomoći privatnicima\nVlada Srbije usvojila je na današnjoj sednici zaključak u vezi sa direktnim davanjima i fiskalnim pogodnostima privrednim subjektima u privatnom sektoru.\n2Piše: Beta 30. jula 2020. 17.58\nOvo se odnosi na drugi paket pomoći za privredu, sa ciljem ublažavanja ekonomskih posledica nastalih usled pandemije korona virusa.\nKako je saopšteno iz Vlade Srbije, paket podrazumeva isplatu dva puta po 60 odsto od minimalne zarade, kao i odlaganje poreza i doprinosa na zarade za jedan mesec, a vredan je 66 milijardi dinara.\n„Ove mere počeće odmah da se sprovode, tako da će prvih 155 evra biti uplaćeno na poseban kovid račun poslodavaca do 10. avgusta, dok će druga isplata biti u septembru. Reč je o oko milion i pedeset hiljada zaposlenih u 235.000 privrednih subjekata“, stoji u saopštenju.\nPodseća se da će svi kojima su isplaćena direktna davanja u julu, a spadaju u grupu mikro, malih i srednjih privrednih subjekata, biti automatski prijavljeni za isplatu direktnih davanja.\n„Mikro, mali i srednji privredni subjekti koji su osnovani počev od 16. marta zaključno sa 20. julom, treba da se prijave za korišćenje mera, s obzirom na to da nisu imali pravo na prvi paket pomoći.\nNjima će jednokratno biti ispaćena direktna davanja u septembru u visini od 120 odsto minimalne zarade po zaposlenom“, piše u saopštenju.\nNavodi se i da je potrebno da do 15. septembra podnesu PPP – PD obrazac na kome će kao datum dospeća poreza i doprinosa staviti 5. januar 2021. godine.\n„Što se tiče privrednih subjekata koji su registrovani kao preduzetnici, koji u skladu sa odgovarajućim poreskim propisima ne podnose PPP-PD obrazac, njima će direktna davanja biti isplaćena jednokratno u septembru bez ikakvog dodatnog angažovanja“, navedeno je iz Vlade Srbije.\nDodaje se da ukoliko privredni subjekti ne žele da koriste ta sredstva, odnosno nisu u mogućnosti da ispune obaveze koje proizilaze po osnovu tih davanja, ne moraju da ih troše i ona će na kraju ovog ciklusa mera biti sa namenskog računa vraćena u budžet države.\n„Kada je reč o uslovima za korišćenje mera, poslodavci imaju obavezu da ne smanjuju broj zaposlenih za više od 10 odsto u periodu od tri meseca od isplate poslednjeg direktnog davanja, dakle najkasnije do kraja godine“, podsetili su iz Vlade Srbije.\nNavodi se da će velikim pravnim licima, koja su tako razvrstana po finansijskim izveštajima za 2018. godinu, biti isplaćena direktna davanja ukoliko do 15. avgusta dostave spisak lica za koja se ostvaruje pravo na uplatu bespovratnih novčanih sredstava za jun i juli.\n„Na njih se primenjuju ista pravila kao i do sada – dobiće 50 odsto minimalne zarade po zaposlenom koji je imao prekid rada od najmanje 15 radnih dana u navedena dva meseca. Isplata će se izvršiti na već otvoreni kovid račun i direktna davanja se mogu koristiti isključivo za isplate zarada i naknade zarada zaposlenima“, piše u saopštenju.\nDodaje se da će za novoosnovane privredne subjekte koji žele da koriste mere pomoći biti otvoreni takodje posebni namenski računi.\n„Privredni subjekti su u obavezi da primljena sredstva iskoriste najkasnije do 31. oktobra 2020. godine, a nakon isteka ovog roka namenski računi biće ugašeni, a neutrošena sredstva vraćena u budžet“, piše u saopštenju.\nVlada je danas usvojila i Nacionalnu strategiju za ostvarivanje prava žrtava i svedoka krivičnih dela za period 2020 – 2025. godine, koja za cilj ima uspostavljanje novog i sveobuhvatnog sistema zaštite i unapredjenja prava žrtava i svedoka krivičnih dela u Srbiji.\n„Usvajanjem ovog dokumenta postavljen je jasan strateški put za unapredjenje prava žrtava svih krivičnih dela u Srbiji u skladu sa najvišim evropskim standardima“, stoji u saopštenju Vlade Srbije.\nNa sednici je usvojen i Program unapredjenja kontrole raka u Srbiji za period 2020-2022. godine čiji je cilj unapredjenje prevencije, ranog otkrivanja i primene savremenih terapija u lečenju malignih bolesti, kroz sveobuhvatni pristup i aktivno učešće svih partnera u okviru sistema zdravstvene zaštite.\nepidemija, Korona virus, pandemija, pomoc, vladaBeograd\nPojedine „gazde“ dale otkaz radnicima „pre vremena“\nVlada Kosova usvojila nove anti kovid mere, zabrana kretanja u opštinama sa velikim rizikom\nVlada Srbije o podsticaju poljoprivredi, pomoći taksistima, zaštiti od poplava\n31. jula 2020. u 08.19\nDa li ova pomoc ide preko plate ili je u sklopu plate, tj pomaze li drzava gazdama ili radnicima?\nMIlan Pejić kaže:\n03. avgusta 2020. u 13.23\nŠto konfuznije to bolje\nPrvi paket mera koji preduzeća su mogla da koriste u periodu mart/april/maj, ili ukoliko su več isplatili zarade za mart pre donošenja Uredbe, onda u periodu aptil/maj/jun. To je podrazumevalo da ostvaruju pravo na minimalnu zaradu po zaposlenom za te mesece, ia da kao period plaćanja poreza i doprinosa unose 4. januar 2021 godine. da bi se ostvarilo pravo na tri mesečna davanja bilo je neophodno podneti prijavu PPP PD do 30. aprila 2020 godine. Ko je podnosio kasnije ostvarivao je pravo za manji broj meseci. Za prijave podnete u maju sa datum plaćanja 4. januar 2020, dve minimalne zarade, i u junu , jedna minimalna zarada po zaposlenom.\nOni koji su koristili period mart/april/maj, dalje zarade za juni, juli kompletno obezbeđuju sami i uplaćuju sve poreze i doprinose prilikom isplata tih zarada, oni koji su koristili period april/ maj/juni, nakon, za juli i dalje sami obezbeđuju sredstva , i sa uplatom svih poreza i doprinosa bez odlaganja, istovremeno sa isplatom neto zarada\nSada je donet Zaključak Vlade, kojim se utvrđuje 2 x po 60% minimalne zarade , kao nastavak podrške preduzećima. Nejasno je da li se to odnosi na dve ili jednu zaradu, ali očigledno samo jednu i to avgustovsku jer se pominje predaja PPP PD pbrazaca za avgust, sa rokom 15 septembar.\nMislim da većina, podrazumeva da je pomoć odmah i sad, i to će proizvesti konfuziju oko isplata zarada, koje će većina umanjivati dok ne dobiju odobrena sredstva.\nZakonsku regulativu iz ove oblastui trebalo je da pišu oni koji su bar tri puta izvršili obračun zarada i koji znaju kako to funkcioniše.\nA propis bi trebalo da razume svaki građanin kome se ponudi da proćita.\nOvako, Odluka ili Uredba koja ima jednu stranu dobije 100 strana tumačenja, jer kad je nešto loše definisano onda svako može da tumači bar na tri načina


Saopštenje za javnost UO NK Bosna Visoko – Visoko.ba\nSaopštenje za javnost UO NK Bosna Visoko\n4. Septembra 2017. 18. Aprila 2019. Sajo Magazin plus, Visoko\nPovodom jučerašnje utakmice odigrane u Kaknju, na stadionu „Pod Vardom“, imamo potrebu da iskažemo nekoliko činjenica.\nNemile scene koje su se događale poslije utakmice ekipa Rudara i Bosne, za koje ste mogli pročitati na brojnim portalima, nisu za fubalskih terena! Ne ulazaći u tematiku verbalnih uvreda, jer su uvrede svakodnevnica na terenima u BiH (sve ekipe, igrači, Upravni Odbori itd. Su već navikli na ovakve stvari, kako od gostujućih, tako i od domaćih navijača), ne možemo prihvatiti situaciju u kojoj su naši igrači i predstavnici kluba napadnuti ispred svoje svlačionice. Postavlja se pitanje „Šta je to radila policija i šta su to radili zaštitari?“, jer se naša ekipa u tim trenutcima nije osjećala sigurno na stadionu u Kaknju.\nČitajući saopštenje FK „Rudar“ Kakanj, uvidjeli smo da su naši predstavnici okrivljeni za incident na stadionu. Zaista nismo sigurni ko je pisao saopštenje i po čijem nalogu, ali je nekoliko stvari zaista ne logično.\n1. Tzv. „lažne“ akreditacije NK „Bosna“ su nosili djelatnici kluba, Mirza Laletović – sportski direktor, Melvin Ahmetović – sekretar, Alen Burić – Komesar za bezbjednost, Mirza Husić – kondicioni trener… Inače, praksa na terenima širom Lige je da ove osobe ne posjeduju nikakve iskaznice, ali NK „Bosna“ sa ovim „lažnim iskaznicama uvijek obilježava ljude, koji imaju funkciju u klubu.\n2. Kako je moguće, da pored tolikog broja policije i redara, jedan „navijač“ zaluta do svlačionice našeg kluba, te da pritom kišobranom udari nekoliko osoba iz našeg kluba?\n3. U situaciji kada se naši igrači, stručni štab i članovi UO povlače u svlačionicu i zatvaraju vrata od iste, kako bi bio spriječen daljnji konflikt, policija, po naredbi ko zna koga, nasilno ulazi u svlačionicu, te razvaljuje vrata.\nŽivo nas interesuje, a prema saopštenju FK „Rudar“, zašto bi naši igrači razvalili ta ista vrata, ako su se pokušali skriti od fizičkog obračuna?\nInače, u čitavoj ovoj situaciji se ponovno pojavljuje izvjesni Begovac, koji je prvi nasrnuo na članove našeg kluba. Ko se malo bolje sjeća prošlogodišnje utakmice, to je isti čovjek koji je naredio da se naši navijači maltretiraju i ne puste na stadion na vrijeme. Kako saznajemo, ovaj isti čovjek je već nekoliko puta pravio probleme tokom utakmica ekipe iz Kaknja (pesnicom udario predstavnika ekipe GOŠK-a, prije nekoliko godina).\nŠteta je što jedan ovakav incident pokvario cjelokupnu atmosferu u i oko derbija. Dobra utakmica, korektna i nabrijana atmosfera na tribinama, kao i sve ostalo što bi trebalo da prati jedan ovakav derbi.\nMoramo istači da su naši predstavnici dočekani korektno, te da smo sa većinom ljudi iz Rudara i proćaskali, te zaželjeli sve najbolje u utakmici, sa ljudima kao što su Emir Zaimović – predsjednik UO, Armin Bašić – sekretar, Elvedin Beganović – trener, te još X ljudi, sa kojima smo imali pozitivnu komunikaciju.\nZa razliku od ekipe iz Kaknja, koja je hitro okrivila nas i naše igrače (zaista nismo sigurni po čijem naređenju), dajemo dobrovoljnu sugestiju da odstrane iz kluba ovakve osobe, kao što je taj izvjesni „Begovac“, jer mimo njegovog „cirkuzanja“, domaćini su se potrudili da sve prođe u najboljem redu.\nUO NK „Bosna“ Visoko\n← Poziv za učešće na festivalu “My choice, Bosnia – Moj izbor, Bosna”\nNermina Vehabović Rudež – Visoko: Trebamo plasirati pozitivne priče, jer smo dosta na negativno fokusirani →\nBosna sigurna protiv Famosa\n9. Jula 2018. 17. Aprila 2019. Midhat Hajdarević\nFoto: „Visoko open 2018“\n6. Maja 2018. 18. Aprila 2019. Midhat Hajdarević\n9. kolo: Olimpik-Bosna 2:0\n6. Oktobra 2018. 17. Aprila 2019. Midhat Hajdarević


U utorak je ministar finansija Bil Morno predstavio novi federalni budžet. | Novine Toronto\nU utorak je ministar finansija Bil Morno predstavio novi federalni budžet.\nMinistar Morno predstavio federalni budžet\nOvog puta to nije proteklo bez problema. Kada je, po običaju u vreme koje je posle zatvaranja berze, trebalo da govori o budžetu, opozicioni poslanici su ga sprečili lupanjem o klupe i uzvicima ‘Pustite je da govori’, što se odnosilo na Džodi Vilson-Rejbold. Konzervativci su tražili da se govori o komitetu za pravosuđe, jer smatraju da je ‘uvreda za demokratiju’ stav liberala iz tog tela da je rasprava o SNC-Lavalinu završena.\nUz pomoć predsedavajućeg Parlamenta, i sa zakašnjenjem, Morno je ipak uspeo da izloži budžet.\nDeficit u federalnoj kasi je za dvesta miliona dolara veći od iznosa projektovanog prošle godine. Budžetom je predviđeno postepeno smanjivanje deficita, ali ne tempom isplaniranim prošle godine. Sada se najavljuje da bi do 2023/24. godine projektovani deficit trebalo da se spusti na 11,4 milijarde dolara.\nBudžetom je predviđeno 3,9 milijardi dolara za pomoć poljoprivrednicima u granama pogođenim novim trgovinskim sporazumima sa SAD-om i azijskim zemljama.\nZa infrastrukturne projekte u opštinama i starosedelačkim naseljima najavljuje se 2,2 milijardi dolara, a za socijalne službe za pomoć starosedelačkim porodicama i deci 1,3 milijarde u sledeće tri godine.\nMeđu stavkama u budžetu izdvaja se investiranje 1,7 milijardi dolara u narednih pet godina, i 586 miliona dolara u godini posle toga, za Kanada trejning benefit (Canada Training Benefit), za pomoć radnicima da se usavrše ili prekvalifikuju uz rad. Beneficije uključuju i poresku olakšicu za plaćanje programa obuke, kao i pristup socijalnom osiguranju za pokrivanje troškova života, za maksimalno četiri sedmice van radnog mesta.\nStudente će obradovati najava da će se kamata na studentske kredite spusti na primarnu.\nZa pojačanje bezbednosti granica, uključujući i angažovanje većeg broja sudija za rešavanje aplikacija za azil, namenjeno je 1,18 milijardi dolara u narednih pet godina.\nU oblasti zdravstva najavljuje se subvencionisanje troškova za lekove za retke bolesti, u iznosu od 500 miliona dolara godišnje, ali i stvaranje nacionalne agencije gde bi se radila evaluacija efikasnosti novih lekova, umesto da se to radi od provicnije do provincije. U narednih pet godina najavljuje se nova nacionalna strategija za borbu protiv demencije, uz 50 miliona dolara pomoći.


2. Sisački festival piva – TZ SMŽ\nSisački festival piva dio je programa IV. Dana industrijske baštine grada Siska. Ovo događanje ima za cilj prezentirati posjetiteljima industrijsku baštinu na pristupačniji način.\nFestival piva stoga započinje posjetom dvaju starih sisačkih pivovara od kojih jedna datira iz 1855 godine. Posjet se organizira u jutarnjim satima, a Festival piva započinje u popodnevnim satima u samom centru grada Siska. Posjetiteljima će biti ponuđeno kušati piva 14 vrhunskih hrvatskih craft pivovara.\nOve godine posjetitelji će uživati uz koncert istraskog sastava Gustafi.


STRAŠNO Crna Gora ostaje bez najlepšeg dijela vlastite obale - iBalkan.net\nPrinc Aleksandar Karađorđević traži od Crne Gore da mu bude vraćena imovina na Svetom Stefanu, budući da je dio zemljišta između luksuznih vila od 13.293 metara kvadratnih obelieženo za restituciju kraljevskoj porodici, prenose crnogorski mediji.\nPODGORICA– objavljeno u kategoriji “Vijesti- Evropa- Magazin” 20. 02. 2018. 21: 52- STRAŠNO Crna Gora ostaje bez najlepšeg dijela vlastite obale\nRiječ je o dvorištu grada hotela između luksuznih vila koje se nalaze na otoku, a Karađorđevići su restitucijom obuhvatili i vilu „Miločer“, gotovo kompletan Miločerski park, te parcele u Pržnu, na kome je izgrađen hotel „Kraljičina plaža“, kao i one na kojima se planira izgradnja depadansa budućeg hotela.\nPrinc Aleksandar Karađorđević, njegova supruga princeza Katarina i ostali naslednici su posredstvom svojih advokata sedmog aprila 2005. godine podnijeli zahtjev da se vrati cjelokupna imovina Karađorđevićima u Crnoj Gori.\nImovinu pored ljetnjikovca- sadašnje vile „Miločer“, pomoćnih objekata i zemljišta u Miločeru, vinograda, obora, vrtova, pašnjaka, u okolini, čine i plac sa rodnom kućom kralja Aleksandra na Cetinju i dvorac „Ljeskovac“ na Rijeci Crnojevića.\nKomisija za povrat i obeštećenje opštine Budva odbila je zahtev Karađorđevića 2007, a potom je, nakon prebacivanja nadlježnosti na Regionalnu komisiju za povrat u Baru, ponovljena odluka budvanske komisije.\nCrna Gora ostaje bez najlepšeg dijela vlastite obale STRAŠNO Crna Gora\nKAHFA-CRNA KAO ĐAVO I SLATKA KAO LJUBAV


LPG metoda - prevrat u anticelulitnim tretmanima - Ženska posla\nLPG metoda - prevrat u anticelulitnim tretmanima\nLPG je uređaj nove generacije koji radi na principu mehanostimulacije. Mehanostimulacija je mehanička stimulacija na površini kože koja šalje signale duboko u stanice kako bi se isprovocirao fiziološki odgovor (npr. aktiviranje proizvodnje kolagena i elastina ili otpuštanje masti iz adipocita).\nTretman LPG-om je opuštajuć i umirujuć, a za optimalne rezultate preporučuju se dva tretmana tjedno. Trajanje jednog tretmana je između 35 i 50 minuta. Broj potrebnih tretmana se naravno određuje individualno i ovisi o količini celulita i masnog tkiva.\nSilueta Studio, centar za ljepotu i zdravlje, koji pruža tretmane ljepote vrhunske kvalitete od 2007. godine, te stalno upotpunjava svoju ponudu najnovijim tretmanima u skladu sa svjetskim trendovima od nedavno ima u ponudi i Med Contour, trenutno najuspješniji aparat za uklanjanje masnih stanica iz organizma, poznat i kao „liposukcija bez noža“.


HTP Onogošt: Traže hitan odlazak direktora – Bankar.me\nOctober 13, 2011 BERZA, CRNA GORA, NEKRETNINE Leave a comment\nSindikat i radnici nikšićkog Hotelsko–turističkog preduzeća (HTP) Onogošt zahtijevaju bezuslovni odlazak izvršnog direktora Zorana Stojanovića, bilo raskidom ugovora ili njegovim podnošenjem ostavke, saopšteno je danas na zboru radnika tog preduzeća.\nNa zboru je zatraženo i obustavljanje prodaje hotela Onogošt u Nikšiću do konačne odluke suda i dogovora o socijalnom programu, koji bi važio za sve zaposlene bez izuzetka.\nRadnici traže i zaštitu Privrednog suda, stečajnog upravnika i sudije od, kako tvrde, mobinga, koji se ovih dana vrši nad članovima sindikata Onogošta, a očekuju i podršku svih sindikalnih organizacija, posebno Unije slobodnih sindikata.\nSindikat apeluje i na Privredni sud da hitno, u skladu sa zakonom, rješava sudbinu tog preduzeća, u kome je stečaj sa ličnom upravom uveden 2009. godine, na zahtjev HLT Fonda koji ga sprovodi i upravlja akcijama Onogošta.\nRadnici su protestovali i zbog sinoćnjeg saslušavanja u nikšićkoj policiji predsjednice sindikata Zore Niković, koju je, kako je saopšteno na zboru, direktor Stojanović prijavio da mu ugrožava ličnu bezbjednost.\nNiković kazala je da je kao dokaz navodne prijetnje Stojanović dostavio policiji dopis sindikalne organizacije, koji je kao javni dokument, juče upućen na adrese više nadležnih.\nU tom dopisu, koji je bio odgovor na ponuđeni socijalni program, a koji je Niković pročitala na zboru, navedeno je i da je Stojanović „samo produžena ruka vlasnika za uništavanje Onogošta“.\nZatraženo je da se sa direktorom hitno prekine ugovor „jer puno košta firmu, a ništa ne doprinosi“ i istaknuto da će mu radnici uskratiti gostoprimstvo i zabraniti ulazak u prostorije Onogošta, ukoliko to ne urade nadležni.\n„ Nije riječ ni o kakvoj prijetnji direktoru, čiji je dvogodišnji učinak u Onogoštu oko milion EUR duga, već samo o našem opravdanom zahtjevu, koji smo uputili Odboru direktora, stečajnom upravniku i sudiji, Ministarstvu turizma, kao i Stojanoviću“, rekla je Niković i kao dokaz dostavila dopis.\nSindikat je tim dopisom odbacio i socijalni program, za koji su ocijenili da je neozbiljan, i zbog toga što njime nije obuhvaćena polovina radnika, odnosno zaposleni u upravi i administraciji, koji bi, kako smatraju, bili otpušteni bez otpremnina.\n„ Predviđena minimalna otpremina iznosila bi 7,3 hiljade EUR, a maksimalna 9,6 hiljada, dok je izvršnom direktoru po Aneksu ugovora predviđen iznos od 21 hiljadu. Namjera vlasnika je da sve radnike pošalje na Biro rada, a proda imovinu preduzeća i hotel Onogošt“, rekla je Niković.\nOna je kazala da je cilj svih 83 zaposlena da rade i protive se prodaji hotela Onogošt za koji je uprava ponovo raspisala tender i početnu cijenu sa 4,9 miliona EUR smanjila na svega 3,4 miliona.\n„Nijesmo protiv prodaje manjih objekata preduzeća, ali prodaja matičnog hotela se ne smije dopuštiti, jer će radnici završiti na ulici. Naš cilj je da se oduzme upravljanje sadašnjem poslodavcu, a da Onogošt i dalje radi“, istakla je Niković.\nOna je podsjetila da od prethodne prodaje više objekata, ukupne vrijednosti 4,6 miliona EUR, radnicima nije isplaćen čak ni topli obrok, i istakla da je plan lične uprave bio dobar dok su ga sprovodili kadrovi iz Onogošta.\nU ime zaposlenih Janko Milatović uputio je javni apel Ministrastvu održivog razvoja i turizma, da kako je kazao, pogledaju šta poslovodstvo Onogošta radi od preduzeća.\n„Ne dozvolite da uzaludno bude bačen milion EUR, sa kojima ste nam kao resorno Ministarstvo omogućili povezivanje radnog staža, na šta su vam svi radnici zahvalni“, rekao je Milatović.\nSindikat Onogošta podržao je predstavnik Unije slobodnih sindikata Aleksa Marojević, koji je istakao da se od države i Privrednog suda mora tražiti da spriječi da Onogošt „postane lak plijen onih koji su namjerili da se domognu njegove pozamašne imovine“.\nMarojević tvrdi da u Crnoj Gori postoji jasno profilisana stečajna mafija i istakao da bi Privredni sud trebao preuzeti odgovornost prema Onogoštu i da ne dozvoli njegovo uništenje.\nPrevious Euribor raste, rate za kredite veće\nSljedeći Obveznice kao alternativa za kredite\nCijene stambenih nekretnina u EU i eurozoni porasle su u trećem kvartalu 2021. godine, najsnažnije …


Opština Zvečan raspisuje konkurs za nova radna mesta u zdravstvu i prosveti\nNa osnovu člana 8. Stav 1. Zakona o radu (Br.03/L-212), člana 3. Stav 1. Administrativnog uputstva za regulisanje procedura radnog odnosa u javnom sektoru (Br.14/2011), člana 5. tačka c. Zakona Br 03/ L -068 o obrazovanju u opštinama Republike Kosova, Opština Zvečan, dana 22.12.2017 godine, objavljuje:\nDodeljene nagrade za najbolje idejne projekte\nNova društvena Inicijativa u saradnji sa Opštinom Zvečan dodelila je nagrade za tri idejna rešenja od interesa za ovu opštinu .\nZavršni jubilarni koncert Kud-a “Zvečan“\nKulturno-umetničko društvo “Zvečan“ organizuje tradicionalni godišnji koncert u subotu, 23.decembra, sa početkom u 19 časova u sali Doma kulture "Trepča" u Zvečanu.\nKonstituisana SO Zvečan\nKonstitutivna sednica novog saziva Skupštine opštine Zvečan održana je u četvrtak 14. decembra.\nSutra u Domu kulture u Zvečanu predstava „Tri lica samoće“\nPredstava „Tri lica samoće“ Željka Jovanovića , u izvođenju Narodnog pozorišta iz Prištine a u režiji Filipa Markovinovića, biće odigrana sutra u Zvečanu.\nKonstitutivna sednica SO Zvečan 14. decembra\nKonstitutivna sednica novog saziva Skupštine opštine Zvečan biće održana u utorak, 14. decembra u 12 i 45h, najavljano je iz ove opštine\nPredstavljen projekat "eopstinazvecan.com"\nPilot projekat "eopstinazvecan.com" predstavljen je danas u sali opštine Zvečan, elektronska platforma koja će unaprediti i ojačati saradnju između građana i opštine Zvečan.


Oštra polemika na panelu u okviru konferencije o bezbednosti u Minhenu. Predsednik Srbije jasnim argumentima razobličio lidera lažne države - EVO, pokažite mi gde to tačno piše da Srbija treba da dozvoli Kosovu ulazak u međunarodne institucije. To je danas, tokom "duela" u okviru konferencije o bezbednosti u Minhenu, predsednik Aleksandar Vučić zatražio od Hašima Tačija, nudeći mu primerak Briselskog sporazuma kao "ispomoć". Umesto odgovora, nastao je - >> Pročitaj celu vest na sajtu Večernje novosti << muk. I to najbolje ilustruje kako je prvi čovek Srbije pred očima sveta razobličio lidera lažne države navodeći argumente pred kojima je Tači bio nemoćan, a tzv. predsednik Kosova nije mogao da uzme sporazum u ruke, već je samo oborio pogled. Vučić: Srbija je ispunila sve obaveze iz Briselskog sporazuma, i nije povukla nijedan unilateralni potez koji bi mogao da izazove probleme. Sto odsto smo ispunili svoje obaveze iz Briselskog sporazuma - učestvovali na lokalnim izborima, dobili su pozivni broj, rešili smo pitanje pravosuđa, policije. Oni su imali samo jednu - ZSO, i danas je 2.026 dana da nisu ispunili ništa. Čuo sam obećanje na desetine puta do sada da će povući takse. To se nije desilo. Nisam optimista, ali ne odbacujem mogućnost da ćemo doći do kompromisa. Tači: Kosovo će ukinuti takse na srpsku robu i nastaviti dijalog sa Beogradom kada Srbija prestane da blokira članstvo Kosova u međunarodnim organizacijama, kao što su Unesko i Interpol. Vučić: Sada je 102 dana od nametanja tih taksa, uprkos međunarodnom pritisku, EU, Rusije, Kine, SAD. Oni nisu rešili to pitanje, vrlo su tvrdoglavi i uvek kažu - uradićemo to kad priznaju nezavisnost Kosova. Srbija nije reagovala, nismo nametali recipročne mere, ali se suočavamo sa novom platformom koju je usvojila tzv. kosovska vlada, platformom koja je protiv dijaloga. PROČITAJTE I: Šta o Srbiji, i Zapadnom Balkanu, piše u Minhenskom izveštaju Tači: U Briselskom sporazumu jasno je definisano da Srbija ne treba da postavlja prepreke članstvu Kosova u međunarodnim organizacijama. Lideri iz regiona, Crna Gora, Albanija, Makedonija, svi podržavaju naše napore, ali postoje i neki koji predstavljaju ideje koje ne odražavaju realnost na Balkanu. U ČETIRI OKA PREDSEDNIK Srbije Aleksandar Vučić sastao se po podne u Minhenu i s komesarom EU za proširenje i susedsku politiku Johanesom Hanom u četiri oka. Vučić: Ako je Tači, kako kaže, predsednik suverene zemlje, što onda pregovara s nama? Ukoliko ja ne prihvatam da ste vi lider suverene države, a ne prihvatam, pre nego što postignemo jednog dana sporazum, moje pitanje je - a šta ću vam onda ja, Srbija, zašto pregovarate sa Srbijom ako je sve završeno? Kako se to desilo da vi niste i dalje članica EU, Interpola, Uneska ako ste konsolidovana suverena država? Tači: Verujem i nadam se da će doći do postizanja sporazuma, iako će to biti gotovo nemoguće, zbog jakih i dubokih neprijateljstava. Nemamo alternativu i želimo da postignemo sporazum sa Srbijom ove godine. Sporazum je takav da dovede do priznanja Kosova i njegovog članstva u UN. Znam da to neće biti poklon Beograda Kosovu, ali mora da se postigne kompromis. Vučić: Tači se stalno vraća u prošlost, u vreme sukoba pre dve decenije, jer na taj način Priština sebe svuda predstavlja kao žrtvu. Kad god im nešto kažete o neispunjavanju obaveza, ili nešto što ne žele da čuju, oni uvek pozivaju u sećanje prošlost... Ok, ako vam je tako lakše. ŠTO PRE DO SPORAZUMA EVROPSKI komesar za proširenje Johanes Han založio se za postizanje kompromisnog sporazuma Beograda i Prištine do kraja mandata aktuelne Evropske komisije, koji ističe ove godine. - Moramo da pokušamo da napravimo sporazum što pre, jer će se promeniti tim, gubi se vreme, gubi se zamajac, podrška među građanima i državama članicama - rekao je Han. - Učestovao sam na različitim panelima sa današnjim sagovornicima, bilo je momenata kada smo bili optimističniji nego danas, ali i dalje sam zahvalan na njihovoj rešenosti da se radi na rešenju.\nIzvor: Večernje novosti, 17.Feb.2019\nPetar Petković ocenio je da je predsednik Srbije Aleksandar Vučić je na jučerašnjem panelu u Minhenu "politički demontirao" izlaganje predsednika privremenih kosovskih insitucija Pomoćnika direktora Kancelarije za KiM Petar Petković ocenio je da je predsednik Srbije Aleksandar...


Zoran Stojiljković - Blic Online\nProtest "1 od 5 miliona", za skoro godinu dana otkako je počeo, menjao je ciljeve i organizatore, ali je održao grupu građana koja će i naredne, 52. subote u nizu izaći na ulice protiv vladajuće koalicije.\nPovećanje minimalne cene rada realna je opcija u ovom trenutku, pre svega zbog rasta produktivnosti, a sindikati neće pristati na "kozmetičko" povećanje već na dvocifren procenat rasta, rekao je danas predsednik Ujedinjenih granskih sindikata (UGS) "Nezavisnost" Zoran Stojiljković, dodajući da će proces pregovora biti složen i težak.\nLučić: Ovo je gotovo, NEMA DRUGOG KRUGA!\nZoran Lučić, profesor matematike, koji gostuje na televiziji N1 rekao je da je Aleksandar Vučić gotovo izvesno pobedio.\nStojiljković i Bakić: Izgleda prisustvujemo pobedi u prvom krugu\nGostujući na N1 televiziji Zoran Stojiljković, prosefor sa FPN i sociolog Jovo Bakić rekli su da su očekivali veću izlaznost, ali i da prema trenutnim rezultatima se može očekivati pobeda Aleksandra Vučića u prvom krugu.\nUmesto da uzima bogatima i daje siromašnima, država je u poslednjih 30 godina postala neka vrsta Superhika (lik iz stripa "Alan Ford"), jer uzima siromašnima kako bi bogati bili još bogatiji, ocenio je danas predsednik Ujedinjenih granskih sindikata (UGS) "Nezavisnost" Zoran Stojiljković.\nStojiljković: Sindikati možda na lokalnim izborima\nČlanovi Ujedinjenog granskog sindikata "Nezavisnost" razmišljaju o tome da učestvuju na narednim lokalnim izborima u Srbiji, kaže novi predsednik tog sindikata Zoran Stojiljković.\nProfesor Stojiljković podnosi ostavku u Odboru Agencije za borbu protiv korupcije, a evo i zašto\nProfesor na beogradskom FPN i član Odbora Agencije za borbu protiv korupcije Zoran Stojiljković posle više od pet godina odlazi iz Odbora Agencije.\nZakon koji nam svi obećavaju već 15 godina, a niko NE SME da ga donese\nPrednacrt zakona o ispitivanju porekla imovine trenutno je na konsultacijama u Ministarstvu finansija. Nakon što oni daju mišljenje biće finalizovan nacrt zakona koji bi potom trebalo da bude upućen na javnu raspravu, a prema najavama Aleksandra Vučića, i da bude usvojen do kraja godine. Da li će se ovo obećanje, koje su građani Srbije slušali poslednjih 15 godina, i ostvariti - videćemo.\nStojiljković: Očekivan sastav nove vlade - iznenađenje izostanak Selakovića\nProfesor na beogradskom Fakultetu političkih nauka Zoran Stoiljković ocenio je da je "manje više očekivan" sastav buduće vlade koji je danas predložio mandatar Aleksandar Vučić i da jedino iznenađenje predstavlja izostanak dosadašnjeg ministra pravde Nikole Selakovića.\nPOPRAVNI ZBOG SIROMAŠTVA Stojiljković: Srbija ne može da pristupi pregovorima za poglavlje 19\nSrbija je na "popravnom ispitu" za poglavlje 19 koje se odnosi na socijalnu politiku i zapošljavanje, izjavio je danas član pregovaračkog tima Srbije sa EU Zoran Stojiljković.\nPredsednik Odbora Agencije za borbu protiv korupcije Zoran Stojiljković rekao je danas da ne zna zašto ministar odbrane Bratislav Gašić nervozno reaguje na navode Agencije za borbu protiv korupcije u vezi sa raspolaganjem novca dok je bio gradonačelnik, jer je, kako je rekao, postupak tek u predproceduri.\nStojiljković izabran za novog predsednika Odbora Agencije\nProfesor dr Zoran Stojiljković izabran je za novog predsednika Odbora Agencije za borbu protiv korupcije, objavljeno je na sajtu Agencije.


Ruski helikopter pao u more sjeverno od Norveške\nRuski helikopter sa osam ljudi je pao u more kod norveškog arktičkog arhipelaga Svalbard, naveli su danas spasioci.\nSpasilačka služba Norveške je saopćila da je helikopter letio ka mjestu Barencburg, drugom najvećem na Svalbardu.\n"Pronašli smo naftu u vodi ali ne i olupinu", rekao je portparol službe Olav Bjergas i dodao da je u području rušenja helikoptera loša vidljivost i pada jak sneg.\nNavedeno je da piloti nisu slali pozive u pomoć.\nHelikopter Mi-8 je vlasništvo ruske čarter kompanije Konvers avia, a TASS i RIA novosti navode da je u letejlici bilo pet putnika i tri člana posade.\nArhipelag Svalbard se nalazi više od 800 kilometara sjeverno od norveškog kopna i poznat je po panoramama planina prekrivenih snegom, fjordovima i glečerima.


Google aplikacije korisnike motivišu da se odvoje od telefona | PC Press\nGoogle aplikacije korisnike motivišu da se odvoje od telefona\n24. oktobar 2019. 24. oktobar 2019. Milan Živković\nGoogle je odlučio da korisnicima pruži nekoliko alata uz pomoć kojih će lakše balansirati život i tehnologiju, a, na primer, u obliku funkcije koja stoji na ekranu telefona i broji koliko je puta korisnik otključao i zaključao uređaj u toku dana. Nove aplikacije su deo Digital Wellbeing projekta, te nude pomagala za odvajanje od pametnih telefona, a kako bi se građani više koncentrisali na sebe, ali i na druge.\nTako se u Play Store-u pojavilo nekoliko aplikacija koje se opisuju kao „Digital Wellbeing eksperimenti,“ a ona koja broji zaključavanja i otključavanja uređaja ponela je ime Unlock Clock, i korisnicima pomaže da bolje kontrolišu načine na koje koriste svoje uređaje. Kada se aplikacija instalira brojač može da se postavi na displej uređaja, a kako bi informacije bile stalno vidljive i lako dostupne, budući da tako stvaraju svest o tome koliko se vremena provodi ispred malih i velikih ekrana.\nPost Box je druga na listi eksperimentalnih aplikacija, te menja način na koji se dobijaju notifikacije, pa umesto da se obaveštenja pojavljuju tokom celog dana aplikacija omogućava da se izabere tačno vreme u koje korisnik želi da vidi sve notifikacije odjednom. Tu je, naravno, i opcija “I need to see my notifications now,” budući da je za svaku novu naviku potrebno vreme za odvikavanje od starih.\nAplikacija Morph je Android launcher koji prikazuje različite aplikacije, a u zavisnosti od dela dana, pa tako kategoriše one koje mogu da se prikazuju dok je korisnik na poslu, te one koje su samo za kućnu upotrebu. Tu je i We Flip, koja nudi grupno korišćenje i omogućava pokretanje zajedničkih sesija čiji je cilj da se odredi ko je u grupi najduže izdržao da ne otključa svoj telefon.\nPoslednja na listi je Desert Island, koja, kako samo ime kaže, omogućava da se korisnik koncentriše samo na najvažnije aplikacije koje su mu neophodne za određeni zadatak, te određeni dan u nedelji. Korisnik može da izabere najviše sedam aplikacija za koje misli da su mu neophodne, te počne izazov čiji je cilj da se proveri da li život može da funkcioniše samo sa izabranim aplikacijama. Digitalni građanin, naravno, može da otvori i bilo koju drugu instaliranu aplikaciju, ali će se to, po Desert Island standardima, smatrati neuspehom.\nKompanija Google ohrabruje developere da prate ove primere, te osmisle sopstvene Digital Wellbeing projekte, kako bi čoveka, bar na kratko, vratili u offline okruženje.\nTagovi: Desert Island, Digital Wellbeing, Google, Google Play Store, morph, Post Box, Unlock Clock, We Flip\n← Predstavljen Exynos 990, čip za novu generaciju Samsung flagship telefona\nMars rover i kontrola direktno iz kosmosa →


Daje se pod zakup zemljište površine 6.143.813 metara kvadratnih | Palelive.com\nPočetna Regija Han Pijesak Daje se pod zakup zemljište površine 6.143.813 metara kvadratnih\nHAN PIJESAK – Opština Han Pijesak donijela je odluku o raspisivanju javnog oglasa za davanje pod zakup poljoprivrednog zemljišta koje je u svojini Republike Srpske, a na području je ove opštine, ukupne površine 6.143.813 metara kvadratnih.\nPredsjednik Skupštine opštine Kristina Stojanović izjavila je Srni da se u zakup daje zemljište u Kusačama, Mrkaljima, Malom polju, Crnoj rijeci i Han Pijesku radi ratarsko-stočarske poljoprivredne proizvodnje.\nOna je navela da se daje pod zakup na 10 godina, uz mogućnost produženja roka.\nMaksimalna površina koja se daje pod zakup privrednom društvu iznosi do 200 hektara, preduzetniku do 150 hektara i fizičkom licu do 100 hektara.\nStojanovićeva je istakla da je godišnja cijena zakupnine jednog hektara za prvu klasu 90 KM, za drugu 80 KM, treću 70 KM, četvrtu 60 KM, petu 50 KM, a za šestu, sedmu i osmu klasu i pašnjak 30 KM.\nPrethodni članakVakcinacija građana izmještena u zgradu Dejton\nNaredni članakIz Miljacke izvađeno više od 300 kilograma smeća


Korona virus: U Srbiji manje ljudi u bolnicama, Kosovo se zatvara za nevakcinisane od januara, u Nemačkoj se razmatra obavezna vakcinacija - Ozonpress :: internet portal\nDok u Srbiji đaci prelaze na neposrednu nastavu od sledeće nedelje, istraživanje u Velikoj Britaniji pokazalo je da su Moderna i Fajzer najbolje vakcine za treću dozu, a u SAD pooštravaju mere zbog širenja omikrona, novog soja virusa.\n„U 80 odsto odeljenja osnovnih i srednjih škola u celoj Srbiji nema nijednog zaraženog korona virusom“, rekao je Branko Ružić, ministar prosvete za RTS.\nNovi soj virusa – omikron – registruje se u sve više zemalja Evrope, a vlasti u Nemačkoj uvode mere protiv nevakcinisanih i najavljuju obaveznu vakcinaciju za sve punoletne od februara.\nKosovske vlasti će od 3. januara zabraniti ulazak svim nevakcinisanim ljudima.\nU svetu je do sada zaraženo više 264 miliona ljudi, a preminulo je blizu 5,2 miliona.\nNemačka uvodi mere protiv nevakcinisanih i najavljuje obaveznu vakcinaciju od februara\nIstraživanje u Velikoj Britaniji – Moderna i Fajzer najbolji buster, odnosno treća doza vakcine\nU svetu je do sada zaraženo više od 264 miliona ljudi, a preminulo blizu 5,2 miliona. Dato je više od 8 milijardi doza vakcina, prema podacima Univerziteta Džons Hopkins.\nNemačke vlasti saopštile su da uvode ograničenja za vakcinisane, a odlazeća kancelarka Angela Merkel izjavila je da je to potez „nacionalne solidarnosti“.\nUlazak u restorane, bioskope, pozorišta, određene prodavnice i rekreativne centre biće dozvoljen samo vakcinisanima i onima koji su nedavno preležali Kovid-19.\nOd februara bi vakcinacija trebalo da postane obavezna, istakla je Merkel, ali o tome treba da se izjasni parlament.\nNemačka se trenutno nalazi na udaru četvrtog talasa zaraze, a samo u poslednja 24 sata umrlo je 388 ljudi.\nMerkel je rekla da su bolnice na ivici pucanja, a da su pojedini pacijenti morali da budu prebačeni na druga odeljenja.\n„Moramo da slomimo ovaj četvrti talas, a još to nismo uradili.\n„S obzirom na okolnosti, smatram da je uvođenje obavezne vakcinacije adekvatan potez“, rekla je Merkel.\nU toj zemlji, kao i u Švajcarskoj stopa vakcinacije zaostaje u odnosu na Irsku, Belgiju i Španiju.\nOko 2.000 studenata i zaposlenih u internacionalnoj školi koja se nalazi blizu Ženeve je u karantinu zbog omikrona.\nBroj hospitalizovanih raste u ovoj zemlji.\nU Slovačkoj je ponuđena nagrada od 500 evra za starije od 60 godina koji se odluče da prime vakcinu do kraja godine.\nIz Evropske agencije za kontrolu i sprečavanje bolesti procenjuju da bi u narednih nekoliko meseci, novi soj mogao da postane dominantan u Evropi.\nIstraživanje u Velikoj Britaniji pokazalo je da najbolje rezultate za treću dozu daju Fajzer i Moderna vakcine.\nOvo je prvo testiranje koje je urađeno kako bi se dao odgovor na pitanje koliko dobro rade buster doze.\nNaučnici koji su ga sproveli kažu da postoje obećavajući znaci da treća doza štiti od bolesti i smrtnih ishoda u slučaju zaraze omikron varijantom.\nDo sada je zabeleženo devet slučajeva omikrona u Francuskoj, a stručnjaci veruju da će se ovaj novi soj širiti i postati dominantan početkom sledeće godine.\nOlivije Veran, ministar zdravlja, kaže da se peti talas zahuktava i da opterećuje bolnice.\nČlanovi Kriznog štaba u Belgiji dali su preporuku da se škole zatvore na 10 dana, kao i da skupovi u zatvorenom mogu da broje do 200 ljudi.\nZdravstveni savetnici posebno su zabrinuti zbog širenja kovida po osnovnim školama.\nPredlaže se i skraćenje radnog vremena kafića i restorana do 20 sati.


Predavanje predsednika Svetske asocijacije..\nPrvog i trećeg dana boravka, dr Dale biće konsultant našim stručnjacima na pregledu 20 VIP pacijenata u specijalnoj bolnici „Ioanna“. U okviru svoje posete, drugog dana boravka, dr Dale održaće i prezentaciju u Opštoj bolnici „MediGroup” o najnovijim trendovima i dostignućima iz oblasti antiejdžing medicine u svetu, sa fokusom na „4P“ medicinu, a celokupan događaj će se održati pod pokroviteljstvom Evropske akademije nauka.\nGlavne odlike „4P“ medicine su prevencija, predviđanje, personalizovana i participativna medicina. To je program koji nema za cilj usporavanje starenja, već prevenciju bolesti i dug i zdrav život pacijenata.\nDr Klod Dale je predsednik Svetske asocijacije antiejdžing medicine (World Society Interdisciplinary Anti-Aging Medicine), Evropske federacije za antiejdžing (European Federation for Anti-Aging), član Internacionalnog istraživačkog društva za kosu (International Hair Research Society) i autor knjige „Praktični vodič u antiejdžing medicini”.


Moon i Sorensen se zajednički oglasili povodom krize u Federaciji BIH RSEStranice po jezicima\nMoon i Sorensen se zajednički oglasili povodom krize u Federaciji BIH Printajte\nPatrick Moon, ambasador SAD-a u BiH i Peter Sorensen, specijalni predstavnik EU u toj zemlji, uputili su zajedničku izjavu o naporima koji trebaju biti preduzeti da bi se izašlo iz „ćorsokaka“ u kojem je Vlada Federacije BiH. Obojica podsjećaju da je neophodan dijalog kako bi domaći akteri pronašli rješenje.\nAmbasador Mun i Sorensen navode da lideri dvije strane nastavljaju sa postavljanjem nerealnih zahtjeva. Prema njihovom mišljenju, zahtjevi dva HDZ-a za smjenu predsjednika Federacije BiH Živka Budimira ne doprinose izgradnji povjerenja neophodnog za postizanje pozitivnog rješenja. Istovremeno, kako ističu, nerealno je da Živko Budimir zahtijeva usvajanje određenih zakona ili stavlja veto na izbor ministara u Vladi.\nMoon i Sorensen ocjenjuju da obje strane trebaju biti spremne na kompromis, te vjeruju da će građanima najbolje služiti Vlada i Parlament FBiH koji su u stanju da donose odluke kojima će riješiti ekonomske i socijalne probleme u ovom bh entitetu, a ne da pokušavaju dobiti ili zadržati vlast samo da bi osigurali pozicije za svoje istomišljenike, prijatelje ili familiju.


Зашто уствари Америка одлази из Сирије? ПРОЈЕKАТ KОЈИ ЈЕ ПАО…\nZašto ustvari Amerika odlazi iz Sirije? PROJEKAT KOJI JE PAO…\nAko bi se sada suprotstavile Sirijskoj Arapskoj Vojsci (SAA) koja odnedavno poseduje najbolja ruska protivvazdušna sredstva na svetu, Vazduhoplovne snage SAD-a bi bile osuđene na poraz. Jedina prihvatljiva opcija za SAD je da odu, štedeći sebe od poniženja ovakve vrste.\nIstorija se ponavlja. Sjedinjene Države su već jednom ranije, na isti način u Iraku, iskoristile kurdske borce, obećavajući im državu pre nego što ih je Sadam Husein masakrirao. Danas SAD ostavljaju neke druge Kurde (kojima su takođe obećali državu) da se suoče s Turskom. Za nekoliko meseci rat će biti gotov. Nakon osam godina borbe i žrtvovanja desetina hiljada islamskih plaćenika, san o uništenju državnih struktura Sirije neće uspeti da se ostvari.\nPre nedelju dana, dve raketne jedinice S-300 su raspoređene u Deir Ez-Zoru u istočnoj Siriji. Odmah nakon toga, intenzitet letova koalicije predvođenih SAD-om u Severoistočnoj Siriji, smanjio se za 80%. A, počev od 18. septembra 2018. godine, izraelske vazduhoplovne snage više ne vrše upade u vazdušni prostor Sirije.\nDelegacija izraelske vojske, koju je predvodio general major Aharon Haliva (šef operacija), otišla je u Moskvu na razgovore sa general-majorom Vasilijem Trushinom (Šef združenih operacija ruske vojske). Odnosi između ove dve vojske su se pogoršali nakon podmuklog obaranja ruskog izviđačkog aviona IL-20 od strane izraelskog F-16, tokom napada na sirijske ciljeve u blizini ruske vazduhoplovne baze Hmejmim.\nIzraelska delegacija je otišla u Moskvu jer u međuvremenu nije uspela pronaći nikakve šupljine u zoni zabranjenog leta, koju je nametnuo novi sistem sirijske odbrane dostavljen iz Rusije. Izraelci su se ponadali da bi mogli od Rusa da dobiju sigurnosne kodove za sirijske rakete. Rusija je, sasvim jasno, odbila da im ove kodove preda.\nKoji su to elementi automatizovanog upravljanja sirijskim vazdušnim prostorom koji sprečavaju Izraelce i Amerikance da se ponašaju kako su navikli? Sirija je dobila 6 do 8 S-300 / PMU2 raketnih sistema, sa akcionim dometom od 250 km. Rakete garantuju sigurnost sopstvenim avionima, kao i sirijskim vojnim (kopnenim) ciljevima. Međutim, same rakete i nisu najvažniji element ove slagalice.\nUpravljanje je osigurano automatizovanim sistemom upravljanja, Poljana D4M1. Uloga automatizovanog sistema upravljanja je interfejs neophodan za rad sirijskih vazdušnih jedinica i sredstava protivvazdušne odbrane u isto vreme.\nPoljana D4M1 može da pokrije površinu od 800 h 800 km [površina nešto veća od Francuske, prim. Rado Mir], prateći na monitoru do 500 vazdušnih ciljeva i balističkih raketa a aktivno pratiti 255 od njih. Upravo zahvaljujući Poljana D4M1, komandni centri vojske Sirijskih vazduhoplovnih snaga takođe primaju eksterne informacije od ruskog aviona A-50U (ruski AVAKS) i ruskih satelita za nadzor.\nU memoriji računara servera Poljana D4M1 pohranjeni su radarski odrazi svih mogućih vazdušnih ciljeva, uključujući i krstareće rakete i svakako, navodno „nevidljivi“ avion F-35.\nKada radar u Siriji detektuje vazdušnu metu, automatizovani sistem Poljana D4M1 objavljuje informacije svim radarima za detekciju i sistemima za vođenje aviona, kao i sirijskoj (i ruskoj) protivvazdušnoj artiljeriji. Jedanput identifikovani, vazdušni ciljevi se automatski dodeljuju kome treba za obaranje. Ovaj automatizovani sistem osigurava da čak i najstarije sirijske rakete iz sovjetske ere (S-200, S-75, S-125, itd.) budu gotovo jednako precizne kao i raketa S-300.\n[“Nevidljivog“ F-117a iznad Buđanovaca je oborila upravo srpska S125-Neva.\nMreža Poljana D4M1 takođe uključuje i sledeće borbene sisteme:\n• Krasuha-4 za ometanje radara na tlu,\n• AVAKS avione\n• izviđačke avione sa ili bez pilota.\n* [uključujući i sisteme dalekog dometa kao što su S-300, srednjeg kao što je Buk-M1 i sistemi kratkog dometa kao što je raketni sistem Tor-M1, Tunguska, Kvadrat, Šlem…]\nMreža takođe uključuje R-330Ž «Žitelь» (Zhitel R-330ZH) sisteme za ometanje NAVSTAR (GPS), aparata za navigaciju. Ovo je standardna oprema kod savremenih sredstava za napad (avioni, helikopteri, krstareće rakete, vođene bombe, itd.).\nDa vidimo, šta imamo kao posledicu toga što Rusija sprovodi automatizovano upravljanje sirijskim vazdušnim prostorom?\nAmeričke vojne baze u Siriji sastoje se uglavnom od trupa za specijalne operacije. Pod time podrazumevamo laku pešadiju, bez ikakvih pratećih oklopnih jedinica kao podrške.\nZbog toga, oni ne bi mogli da odbrane od sirijske vojske podržane vazduhoplovnim snagama bilo šta na da imaju raspoređeno na zemlji. Spoznaja da američko vazduhoplovstvo neće moći da se provuče kroz baražnu sirijsku protivvazdušnu paljbu bez neprihvatljivih gubitaka, svaku američku intervenciju automatski čini neprikladnom.\nUpravo zbog toga su SAD i objavile da će početi sa povlačenjem 2.000 vojnika iz Sirije. Istovremeno se Turska, uz podršku Rusije, sprema da pokrene novu ofanzivu protiv kurdskog IPG-a u severnoj Siriji.\nOve nove okolnosti osiguravaju da se sirijska vojska neće sukobiti sa turskom. IPG, obučena i podržana od strane Sjedinjenih Država, ubrzano ostaje bez teritorija koje je preuzela od Islamske države, a koja je ista svojevremeno preotela od Sirije.\nSvaki neuspeh za naci-ameriku je njihovo poniženje,ma koliko taj neuspeh bio mali,a ovo u Siriji je ogroman njihov neuspeh!\nProjekat u su sustini zapocele demokrate, Obama.


INCIDENT U BATAJNICI Muškarac pretio u kafani, pa NAPAO POLICAJCA\nMuškarac M. O. (42) izazvao je incident u lokalnoj kafani u Batajnici, zbog čega je intervenisala policija, a onda je i zadao nekoliko udaraca jednom od policajaca!\nKako potvrđuju u MUP-u, napadač je oko 15 sati ušao u ugostiteljski lokal i odmah počeo verbalno da preti prisutnima. Ubrzo je stigla policijska patrola, a M. O. je sa njima započeo i fizički sukob. Tom prilikom povređen je jedan od policajaca koji je pretrpeo nekoliko udaraca, zbog čega je upućen na dalje lečenje.\nNapadač je prebačen u Urgentni centar, a još uvek nije poznato kakve su njegove povrede.\nKako "Blic" nezvanično saznaje, on je u trenutku izazivanja incidenta bio u izrazito alkoholisanom stanju.\nIzvadio je ručnu bombu i zapretio da će RAZNETI PATROLU, ali je tragediju sprečio HRABRI POLICAJAC\nDivlja deponija u Batajnici biće OČIŠĆENA, ali krajnje rešenje za ovaj problem NEĆE SE DOPASTI rekreativcima\nUGROZILI BEZBEDNOST DECE Ukrali ležećeg policajca da bi ga postavili na prilaz auto-perionici?\nCobra11 Narvano, prvo na urgentni da ga sastave, pa onda u stanicu na dalju obradu, posto je to sbe sto ce dobiti...\nPosle ulica oko Hrama Svetog Save, koje su zatvorene još od jutarnjih sati, polako počinje blokada i svih saobraćajnica oko Ruzveltove ulice koja vodi do Groblja oslobodilaca Beograda, prve tačke tokom posete ruskog predsednika Vladimira Putina Beogradu.\nBeograđani će danas tokom skoro celog dana imati problema da se prevezu sa jednog kraja grada na drugi, biće izmenjene mnoge linije gradskog prevoza, a nije mali broj taksista koji je zbog ovih vanrednih okolnosti odlučio danas da odmara.\nOsnovne i srednje škole u Beogradu sutra će morati da pojačaju dežurstva nastavnika i budu tolerantne na kašnjenje đaka zbog saobraćajnih izmena koje se planiraju uoči dolaska predsednika Ruske Federacije, Vladimira Putina, saznaje "Blic".\nZbog posete ruskog predsednika Vladimira Putina Srbiji, u četvrtak 17. januara doći će do velikih promena u saobraćaju, ali i u gradskom prevozu.\nZabrana parkiranja povodom dolaska ruskog predsednika Vladimira Putina važiće večeras od 22 časova do sutra u 20 sati za desetine ulica u Beogradu.\nSrpska kafa i pljeskavica, to je ono što bi Vladimiru Putinu ponudila radnica u restoranu brze hrane na Bogosloviji, na kome se nalazi velika ploča sa likom ruskog predsednika.\nDRAMA NA ČUKARICI Policajci sprečili ženu pri pokušaju da se ubije\nDrama u porodičnom stanu na čukarici Čukarici okončana je intervencijom policijske patrole.\nZatvaranje saobraćaja u Takovskoj i Ulici Džordža Vašingtona zbog krana koji na gradalištu preti da padne, napravilo je pravio haos u okolnim saobraćajnicama.\n(UŽIVO) PUTIN STIŽE U SRBIJU Avion ruskog predsednika poleteo za Beograd, policija na svakom koraku (FOTO)\nCrnadak: Libanci zainteresovani da izvoze orašaste plodove na tržište BiH\nUŽIVO Novak nastavlja pohod na tron Melburna protiv teniskog Muhamed Alija, Đoković - Conga\nKAD DOVEDEŠ IGRAČA ZA DŽABE - NEMA TITULE Partizan se od 2016. godine pojačao sa 18 IGRAČA za koje nije platio NI EVRO


Skupština slobodne Srbije: Vlast odgovorna za atmosferu nasilja | Novinska agencija Beta\nPOLITIKA | 26.10.2020 16:20 > 26.10 16:20\nSkupština slobodne Srbije je danas saopštila da "najoštrije osuđuje najnoviji talas progona opozicionih političara".\nTa pojava, piše u saopštenju, "najbolje pokazuje da je najava vlasti da će u skoroj budućnosti podsticati dijalog u društvu, samo još jedno lažno obećanje u moru neistina u kojem se davi Vučićeva Srbija".\nUz to što "predstavnici režima intenzivirano u javnosti i u nelegitimnim i nelegalnim institucijama kakva je sadašnja Skupština Srbije, vređaju opozicione političke lidere, crtajući im metu na čelu, paralelno traje i kampanja zastrašivanja njihovih porodica", ukazuje se u saopštenju.\nSkupština slobodne Srbije navodi da je najnoviji slučaj lepljenje uvredljivih plakata nasuprot stana u kojem živi lider Narodne stranke Vuk Jeremić s porodicom čime je, kako upozorava, "odaslana poruka: ZNAMO GDE ŽIVITE!".\nNije to prvi slučaj da se opozicioni političari zastrašuju uvredljivim i pretećim plakatima koji se lepe u blizininjihovih domova, a policija "niti jednom do sada nije otkrila počinioce" dela koje može da se tumači kao krivično delo ugrožavanja sigurnosti, piše u saopštenju.\nSkupština slobodne Srbije smatra da policija i tužilaštvo ne smeju ostati nemi pred progonom opozicionih političkih lidera i podseća da su se "neke kampanje targetiranja političkih protivnika naprednjačke vlasti završile tragično, poput likvidacije Olivera Ivanovića".\nUkoliko tužilaštvo i policija ne otkriju one koji ugrožavaju sigurnost opozicionih političara, biće "potpuno jasno da iza ove kampanje stoji režim Aleksandra Vučića" smatra Skupština slobodne Srbije.\nTa organizacija je navela da je, "bez ikakve sumnje, vlast potpuno odgovorna za atmosferu nasilja, straha i mržnje u kojoj živimo, i koja svakoga trenutka može da eskalira i proizvede tragične posledice".\n"Skupština slobodne Srbije pruža punu podršku opozicionim političarima koji su izloženi progonu, bez obzira na to da li deli ili ne njihove političke stavove" piše na kraju saopštenja.